Google 



This is a digital copy of a book that was prcscrvod for generations on library shelves before it was carefully scanned by Google as part of a project 

to make the world's books discoverablc online. 

It has survived long enough for the copyright to expire and the book to enter the public domain. A public domain book is one that was never subject 

to copyright or whose legal copyright term has expired. Whether a book is in the public domain may vary country to country. Public domain books 

are our gateways to the past, representing a wealth of history, cultuie and knowledge that's often difficult to discover. 

Marks, notations and other maiginalia present in the original volume will appear in this file - a reminder of this book's long journey from the 

publisher to a library and fmally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing tliis resource, we liave taken steps to 
prevent abuse by commercial parties, including placing lechnical restrictions on automated querying. 
We also ask that you: 

+ Make non-commercial use of the files We designed Google Book Search for use by individuals, and we request that you use these files for 
person al, non-commercial purposes. 

+ Refrainfivm automated querying Do nol send automated queries of any sort to Google's system: If you are conducting research on machine 
translation, Optical character recognition or other areas where access to a laige amount of text is helpful, please contact us. We encourage the 
use of public domain materials for these purposes and may be able to help. 

+ Maintain attributionTht GoogX'S "watermark" you see on each file is essential for informingpeopleabout this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are lesponsible for ensuring that what you are doing is legal. Do not assume that just 
because we believe a book is in the public domain for users in the United States, that the work is also in the public domain for users in other 
countiies. Whether a book is still in copyright varies from country to country, and we can'l offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
anywhere in the world. Copyright infringement liabili^ can be quite severe. 

About Google Book Search 

Google's mission is to organize the world's information and to make it universally accessible and useful. Google Book Search helps rcaders 
discover the world's books while helping authors and publishers reach new audiences. You can search through the full icxi of ihis book on the web 

at |http: //books. google .com/l 



Google 



Dette er en digital kopi af en bog, der har været bevaret i generationer på bibliotekshylder, før den omhyggeligt er scannet af Google 

som del af et projekt, der går ud på at gøre verdens bøger tilgængelige online. 

Den har overlevet længe nok til, at ophavsretten er udløbet, og til at bogen er blevet offentlig ejendom. En offentligt ejet bog er en bog, 

der aldrig har været underlagt copyright, eller hvor de juridiske copyright vilkår er udløbet. Om en bog er offentlig ejendom varierer fra 

land til land. Bøger, der er offentlig ejendom, er vores indblik i fortiden og repræsenterer en rigdom af historie, kultur og viden, der 

ofte er vanskelig at opdage. 

Mærker, kommentarer og andre marginalnoter, der er vises i det oprindelige bind, vises i denne fil - en påmindelse om denne bogs lange 

rejse fra udgiver til et bibliotek og endelig til dig. 

Retningslinjer for anvendelse 

Google er stolte over at indgå partnerskaber med biblioteker om at digitalisere offentligt ejede materialer og gøre dem bredt tilgængelige. 
Offentligt ejede bøger tilhører alle og vi er blot deres vogtere. Selvom dette arbejde er kostbart, så har vi taget skridt i retning af at 
forhindre misbrug fra kommerciel side, herunder placering af tekniske begrænsninger på automatiserede forespørgsler for fortsat at 
kunne tilvejebringe denne kilde. 
Vi beder dig også om følgende: 

• Anvend kun disse filer til ikkc-konnnerdolt brug 

Vi designede Google Bogsøgning til enkeltpersoner, og vi beder dig om at bruge disse filer til personlige, ikke-kommercielle formål. 

• Undlad at bruge automatiserede forespørgsler 

Undlad at sende automatiserede søgninger af nogen som helst art til Googles system. Hvis du foretager undersøgelse af m;iskl- 
noversættelse, optisk tegngenkendelse eller andre områder, hvor adgangen til store mængder tekst er nyttig, bør du kontakte os. 
Vi opmuntrer til anvendelse af offentligt ejede materialer til disse formål, og kan måske hjælpe. 

• Bevar tilegnelse 

Det Google- "vandmærke" du ser på hver fil er en vigtig måde at fortælle mennesker om dette projekt og hjælpe dem med at finde 
yderligere materialer ved brug af Google Bogsøgning. Lad være med at fjerne det. 

• Overhold reglerne 

Uanset hvad du bruger, skal du huske, at du er ansvarlig for at sikre, at dot du gør er lovligt. Antag ikke, at bare fordi vi tror, 
at en bog er offentlig ejendom for brugere i USA, at værket også er offentlig ejendom for brugere i andre lande. Om en bog 
stadig er underlagt copyright varierer fra land til land, og vi kan ikke tilbyde vejledning i, om en bestemt anvendelse af en bog er 
tilladt. Antag ikke at en bogs tilstedeværelse i Google Bogsøgning betyder, at den kan bruges på enhver måde overalt i verden. 
Erstatningspligten for krænkelse af copyright kan være ganske alvorlig. 

Om Google Bogsøgning 

Det er Googles mission at organisere alverdens oplysninger for at gøre dem almindeligt tilgængelige og nyttige. Google Bogsøgning 
hja^lper læsere med at opdage alverdens bøger, samtidi g med at det hjælper forfatter e og udgivere med at nå nye målgrupper. Du kan 
søge gcnnom hele teksten i denne bog på interncttct på |http : //hooks . google ■ com| 



'V 



- « 



/ . 



\ 



■./ y 



j 



^ 



V 



\ 



\ 



r 




» 



/ 



y 



1 



/ r 



/ - 

/ \ 



\ ■ I 



1 I 



■ y 



( . 



X 



N 



\ 







/. r 






V 



/ 



V 

V 



S... 



> 



HOLGER DRACHMANN 



VØLUND SMED 



MELODRAMA 




KØBENHAVN 

aiTLDBNDAIiSKS! BOQHANDELS FOBLAO 

FR. BACCES BOGTBYKKEHI 
1894 



CiYLDENDALSKE I^OGHANDELS I'ORLAG. 



FORSKREVET- 

Roman 

af 

HOLGER DRACHMANN. 

2 Dule. — 10 Kr.; sm. indb. 13 Kr. 

Af Pressens Udtalelser anføres: 

Dagbladet: . . . „Forskrevet — " er virkelig et Digterværk, en 
betydelig Digters betydelige Værk og, hvad der end kan indvendes 
mod Enkeltheder, et Arbeide, der fra første til sidste Side er skrevet i 
samme Tonart, med den samme Grundstemning, en elegisk Molltone, en 
sorgfuld Indignation mod Splittelsen og Kj ævlet, mod Materialismen og 
Overfladiskheden, mod Filisteriet og „Grinet", og i denne sørgmodige 
Stemning, hvor Digteren seer „Aarhundredet ebbe ud" for vort lille Land, 
medens Uveirsskyerne samle sig tættere og tættere over vore Hoveder, 
klinger der en saadan Alvor, en saadan Fortvivlelse, at man nvilkaarlig 
betages deraf og mere og mere gribes af Tonerne i hans Dies iræ . . . 
Hvad man end mener, saa har den manende Alvorsklang i Romanen i 
hvert Fald sin Berettigelse, og skal man end ikke til enhver Tid male 
Fanden paa Væggen, er det ikke helt af vejen, naar en Digler med 
Drachmanns Talent minder os om, at Timen kan komme over os som 
Tyven om Natten . . . Det Bedste i Bogen er og bliver dens Rigdom 
paa Stemninger. Der er mange virkningsfulde Scener i den, og der 
er mange Sider, hvor Digterens brede lyriske Vingefang bærer det 
tunge Stof afsted i h^i og mægtig Flugt. . . . Tilbage staaer at takke 
ham for den Rigdom af Poesi, der trods alle Manglerne vælder saa 
ustandselig og mægtig gennem Bogen'^ 

Berlingske Tidende: . . . „Ved Kjærnen forstaae vi den uhyre 
Indignation, den oprigtige Lidelse, som ligger til Grund for Digtningen, 
og som eiensynlig maatte have Luft. At vor Tid trænger til en streng 
Revselse, at vi ere ifærd med at falde isovn baade sædeligt, politisk og 
kunstnerisk, er sikkert nok, og det danske Folk bør derfor være Drachmann 
taknemlig for hans Opraab." 

Christiania Dagbladet: . . . „Én Roman, der kan gribe, som 
Musik griber? en Roman bygget paa Stemning? en Roman af reen Lyrik? 
Romaner maae dog handle om Noget, om Nogen. Og Drachmanns „For- 
skrevet — '•er ogsaa en Roman, tilmed i stor Stil, med en Vrimmel af 
Personer fra alle Samfundslag, med en Vrimmel af indviklede Roman- 
knuder, Romansituationer, Romanslægtskaber, fuldt saa spændende, interes- 
serende som f. Ex. Spielhagens eller Paul Heyses Kjæmpearbejder. De'^ 
V. i. -> ■" :r Nntidsroman, en KjirbenhaTner-Livs Skildring. 

Saa synger den graanede Skjald. 



Vølund tager sig Viv. 
Adskillelsen. 
Vølund paa Holmen. 
I Kongsgaarden. 



Saa kvæder den liden Pilt. 



Saa synger den graanede Skjald. 



Oaa synger den graanede Skjald — 
ikke fordi han vil, 
mindre fordi han skal, 
mest fordi han ej kan andet. 

Og mens han synger, staar i Vaade Landet. 

Strengen er af Guld. 

Imens han synger, staar i Vaade Landet: 
Friheden lagt øde, 
de store Helte døde, 
Smaakravlet ovenpaa; 

Dan sover sødt i Højen, 
Mark bær' de golde Straa; 
synge gør han, Skjalden, 
og lytte gør de Faa. 

Hvi skulde det være andet — 
nu staar i Vaade Landet, 
og dér faar det at staa! 

Strengen er af Guld. 

Saa synger han, den graanede Skjald, 
og sætter sin Harpe mod Jord, 
sætter den haardt mod de golde Straa, 
og griber den gyldne Snor; 

griber den snoede Gyldenstreng, 
fatter det flunkende Guld; 
visned' ere hans Hovedhaar, 
hans Barm er saa ung og fuld. 

Visned' ere hans Hovedhaar 
med Løvets tidlige Falden — 
saa er der just for hans Harpe Brug 
og Plads for hans Kunst i Hallen. 

Træd ind, træd ind, du graanede Skjald, 

og tag iblandt Oldinger Sæde, 

og syng om Alverdens Ingenting 

til Kongens og Stodderens Glæde! — 

Saa sidder han dér, den graanede Skjald, 
og sætter sin Harpe mod Jord, 
sætter den haardt mod sin Sidemands Taa, 
og griber den gyldne Snor; 

griber den snoede Gyldenstreng, 
fatter det flunkende Guld — 
han skulde mimre med Oldingerøst, 
han synger af Barmen fuld. 

Han skulde kvæde om Kejserens Skæg, 
til Kongens og Dronningens Pris — 
han synger, at Landet i Vaade er stædt 
og Friheden ligervis. 

Han synger, at nu er det Trællenes Tid 
og Øjentjenernes Stund, 
at nu er Smaakravlet oven paa, 
mens Heltene faar deres Blund; 

at Lavmaal lønnes med Ærespost 
og Forræderi med Guld — 
han glemmer sit graanede Hovedhaar, 
hans Barm er saa ung og fuld. 

Han kryster i Favnen sin Harpes Bul 
og tvinger den talende Streng — 
men ikke til Pris for det Prinsekuld, 
som mylrer fra Fyrsternes Seng. 

Med opspilet Øje og Næsebor 

han vejrer den kommende Dag, 

hvor de, der er smeddet i Baand som han 

selv, 
skal slaa deres Lænker i Kvag. 

Han retter sin stive, værkende Ryg, 
han glemmer de Smærter, han led: 
han hugger sin Smærte i Guld-Runer ind 
om Vølunds kvalfulde Sved. 

Han skriger det ud — over Landets Nød, 
over Sump, over Friheds Forlis: 
i Fangeluft smægter som Vølund Smed 
de Tusinder ligervis! 

Man flænsed dem Kødet, man stjal deres 

Blod, 
deres Kærligheds Ret, deres Kunst, 
og tvang dem at smedde paa Nidungs Holm 
blandt Kullenes giftige Dunst! 

Man mente Vølund uskadeliggjort — 
men lur den lammede Mand: 
han hugger til Plukfisk de Junkere smaa 
og krænker en Frøken af Stand! 

Og aksler sin Kærligheds Fjederham — 
i Skrudet saa svøber han sig: 
Hervør-Alvide! Lanserne frem! 
til Valhal, til Valhal, med Dig! ... . 

Saa synger han ud, den graanede Skjald, 
og sætter sin Harpe mod Jord — 
alle de Oldinger hummed sig bort 
uden at mæle et Ord. 



n 



øde er Hallen, Støv overalt, 
udenfor smaaskvulper Vandet; 
udenfor hændes der ingenting — 
dér staar i Vaade Landet. 



Strengen er af Guld. 

PERSONERNE 



VøLUND, kunstfærdig Smed. 

SVARTALF, 



VLF, 1 



. hans to Svende. 
Lysalf, 

Kong Nidung, Hersker over Thy-Land. 

BøDViLD, hans Datter. 

' 1 hans to Sønner. 
Gramur, 

Rejgin, Kongens Hirdmand. 

Ragnvald, Jarl. 

Thyrse, Jarl. 

Kongs-Skjalden. 



Hervør-Alvide, Valkyrie. 



Dværgkonge. 

Dværgdronning. 

Smaapiger. 

Alfer. 

Dværge. 

Valkyrier. 



Kongens Mænd, Huskarle, Tærner; Gæster med Følge 
Alfer, Dværge, Smaapiger; Valkyrier, Ejnherier; Guder og 
Jætter i Kamp; Luftsyner. 

Handlingen foregaar i Thy-Land — paa den Tid, man 
selv tænker sig. 



Vølund tager sig Viv. 



Landskab med store, rolige Linjer; hist og her Sten- 
blokke; en Elv med blinkende Smaafald drager sig gennem 
Bakkerne. De grønne Skrænter, bevoksede med Fyr, Ege og 
Birk, staar i Foraarets fejreste Flor. 

Vølund kommer med sine to Svende, Lysalf og 
Svartalf; de ere rejseklædte, med Spyd i Haanden, bærer 
Bylter, som de nu lægger fra sig under en Skrænt. 

Vølund — ikke høj, men rank og akselbred, selvsikker 
og godlidende, hvasse, klare Øjne, der ser paa Verden med 
stærk Villen og rolig Forstaaelse. Lysalf — ganske ung, 
spærlemmet, smuk, smidig, oprømt. Svartalf — noget ældre, 
kroget, bredbrystet, med fremvældende Øjne, der synes at 
bore Tingene ud af deres Gemme og give dem til Pris for 
Mundens tvære Smil. 

Vølund. 
Saa vidt er vi faren — 
videre ville vi ej gaa. 
Hvad tykkes Dig, Svartalf, 
er Pladsen ilde valgt? 

SVARTALF. 

Pladsen er god nok — 
til at rejse sig Hus, 
rive det ned igen, 
drage skuffet videre. 

VøLUND 

ler. 

Ilde er Du i Hu; 
ej er det noget nyt — 
nyere blev det, 
ifald Du var tilfreds. 

SVARTALF. 

Tilfreds er Svartalf, 

hvor Du ham sætter: 

giv ham blot Tang i Haand, 

Noget at smedde, 

Mad i Vom, 

Noget at le ad. 

VøLUND 
oprømt 

Saa spejl dit Ansigt 
i Kilden her — 
og se, om den ej 
giver Grund til Latter! 

peger ud og opover. 

Trindtom Vaaren 
vugger sig i Vellyst, 



19 

suger Sødmen 
af Livets Bryster; 
Alt er i Uro, 
véd ej over hvad, 
Alting jubler — 
kun Du er ikke glad! 



Birken byder 
sit jomfru-svaje Legem 
undseelig stolt 
til den stærke Brise, 
sænker sit lyse, 
vældende Haar 
over de Drømme, 
hun knap tør nære — 
paa Højene favner sig 
Blomst mod Blomst, 
Fuglene parre sig 
helt ind i Himlen -— 
og Solen tæller 
sine lykkelige Børn, 
og studser ved at træflfe 
dit Smil, det tvære! 

Se Dig ud, Svartalf! 
gør som din Herre: 
spejl Dig i Vaaren — 
bliv glad! 

SVARTALF. 

Har jeg begæret 
at skue Lyset? 
blev jeg mon spurgt, 
da min Fader, Dværgen, 
lagde sine Klæder 
over Finnepigen 
og skjulte hendes Afsky 
under sin Latter? 
Er det, at parre sig, 
Jubelen værd — 
hvi blev det, at bære mig, 
Kvinden saa svært? 
Hun var en Bondes 
hofte-brede Datter, 
længtes vel at svale 
en Helts Blod — 
men Helte vokser nu 
ikke paa Træer: 
Dværge og Trælle 
blev Flertal paa Jorden; 
og vi skulde juble, 
fordi vi saa' Lyset, 
vi, som med Fødslen 
fik Skyggens Forbandelse! 

VøLUND. 

Altid knurrer Du 
som u-mæt Hund: 

gav jeg Dig ej Føden? 
finge Du ej i Næmme 
ved mit Mesterskab 
Kunsten at smedde? — 

SVARTALF. 

Herre, Du er Mester — 
hvor længe, véd Du ej. 
Kender Du Dagen over, 
hvad Natten vil bringe? 
Heltemod har Du 
som Fædres Arv, 
dertil Forstand 
som Faa. 

Og dog kan dit Mod 
knækkes i et Nu 
som Kvas under Fod, 
din Forstand ødes 
under vilde Smærter — 
gaar Skæbnen Dig imod. 
Største Mand paa Jorden 
er i Skæbnens Næve 
som skørt Glar — 
og om Du end spares 
for Sygdom og Bratdød, 
for Vold paa dit Liv 
af snigende Fjende: 
Kræfternes Svinden, 
Alderens Usseldom, 

det er den Udsigt 
Mennesket har! 

VøLUND. 

Daarligt at grunde 

for den, som staar oprejst, 

over Stunden, hvor han kryber 

kan hændes paa Fire. 

Bade maa vi Brystet 

i Vaarens Bølger, 

før Vintren lukker 

med Is alle Sunde. 

Men Du — Du føler 

en Vellyst i at farve 

med Essens Sod 

den rav-klare Himmel; 

og medens Blomsten 

holder Dig sit Bæger 

med Smil under *Næsen, 

at kende Duften — 

saa tænker Du paa Aadslet, 

der stinker under Jorden! 

vender sig fra ham 

Lysalf, hvad gør Du? 

Lysalf 

som har løst Bylterne op og er beskæftiget med at rejse Telt af Huder over 

de tre Spyd. 

Telt jeg rejser 
af Rejse-Bylter 

for Solbrand, 
for Middagsfred, 
for mødige Mænd. 

Har vi da fanget 
i Skyggen Hvile, 
da fælder vi Træ 
til Hus og Bo. 

VøLUND 
strækker sig i Skyggen, hvor Kilden risler; dens Væld høres som en svag Musik. 

Altid kaster Svartalf 
Brand i mit Bryst, 
faar mig til at gruble 
paa unyttig Sag. 
Hvad tykkes Dig, Lysalf, 
om Livet? — 

Lysalf. 
Herre! 
Herligt er Livet, 
det, jeg ej gav mig selv 
og heller ej agter 
at tage selv. 

En Vaardag, som denne, 
mødtes Svend og Mø: 
væn var hun, 
og hun smilte til ham — 
kæk var han. 

og han tog hendes Smil 
som god Velkomst, 
den, hun ej nænned 
at tage tilbage — 
og heller ej mægted: 
thi hun var alt hans. 

Sødeligt sov de 

bag Bakkens Hælding, 

hvor Birkens Susen 

dyssed dem i Slummer, 

mens Fuglene dæmped 

de spæde Stemmer, 

og Blomsterne ømmed sig 

tyst under Trykket 

af de unge Lemmer. 

I Aftensvalen 
vaagned de og fandt 
som Mand og Viv sig. 

Da gik han bort — 
og borte blev han. 
Hun tog sig til Hjærtet, 
følte det røre 
med dobbelt Liv sig. 
Og ind i Højen 
til Alferne gik hun, 
bad, at faa være 
til jeg blev født, 

mente at maatte 
skjule sin Skam — 
og følte sig baaren 
paa Hænder med Ære. 
De pusled hende 
med varsomme Hænder, 
de Puslinger smaa; 
redte det Leje, 
hvor Lyset jeg saa'. 
Da smilte min Moder, 
dengang jeg skreg - 
og siden den Stund 
vi græd ej, vi to. 

Thi Vaarens Lyst, 
hvoraf jeg er runden, 
de unge Favntag, 
som gav mig Liv, 
de varme Længsler 
er bleven tilbage . . . . 
hvi skulde jeg klage 
for jeg blev til? 

VøLUND 
rejser sig med et Sæt. 

Hvor er din Moder? 
jeg vil hende kende. 

Lysalf. 
Hun sover — 

VøLUND. 

Sover? — 

Lysalf. 
Smaablomstens Søvn, 
hvor Grønsværet dækker 
med friske Spirer 
den duftende Muld 
hvert løbende Aar. 

VøLUND. 

Til Kvinde staar min Hu — 
Skade, hun er død! 

SVARTALF. 

Heldigt, hun er død — 
Mands Fordærv er Kvinde. 

VøLUND 
griber en Økse, som han drager frem fra Teltet. 

Nu Haand paa Værket, Svende! 
Længe nok har vi pratet, 
og Dagen lider. 

Hus vil vi højne. 
Bo vil vi bygge — 
thi her er godt at være. 

bestiger Højen, hvor en Trægruppe staar, begynder at hugge løs paa en af 

Stammerne; Svendene følger ham. 

Hvad hedder Landet? — 
naa, hug væk! — 
hvad hedder Landet, 
hvortil vi er dragne? 



Lysalf. 
Kong Nidungs Rige, Herre! 

VøLUND. 

Og hvad Slags Mand? — 

SVARTALF. 

I Navnet ligger Manden, 
Manden i Navnet. 

VøLUND 
ler. 

Saa giver vi ham Banesaar 
som denne Træbul. 

SvARTALF. 

Vogt Dig, Herre, 
for den krogede Gren! 
Stammen hævner sig 
medens den styrter. 

Træet styrter; Vølund springer tilside; en Lysning fremkommer i Krattet; i 

denne Lysning ser man en ung Kvinde, som ligger og sover, med rød Kappe over 

sig^ udslaget lyst Haar, højt Bryst, Hjælm og Spyd ved Siden. 

VøLUND 

støttende sig til Øksen, betragter hende ufravendt. 

Sjælden saa' jeg 
vænere Syn — 
tys! væk hende ikke! 
Hvor dybt hun drager 

den sunde Aande 

af det høje Jomfrubryst! 

SVARTALF. 

Sjælden saa' jeg 
dybere Søvn — 
undtagen hos ruset Mand. 
Har Træets Bragen 
ej vækket hende, 
Da styrrer ej Søvnen 
med fagre Ord. 

VøLUND. 

Sig, Lysalf, var vel 
din Moder skønnere? — 

Lysalf. 
I Sønnens Øjne 

er Moderen skønnest — 

SvARTALF 

vrængende. 

Og hver en Kvinde 
for brunstig Elsker 
en Dejlighed! 

V^ØLUND 

slaar ham. 

Ti, Hund! og skjul Dig 
i Teltet hist 
under Dyrehud. 

-SVARTALF 
trækker sig knurrende tilbage. 

Fordærv. — Fordærv. 
Nu er Vølund smeddet 
i Lænker, hans Kunst ej 
mægter sprænge. 

Lysalf. 
Herligt — herligt: 
Vølund vil stige 
til Kunstens Højde, 
som Sukket stiger 
til Himlens Guldport 
fra denne Kvindes 
hvælvede Bryster. 

Der mangled ham dette: 
og nu er det sket! 

SvARTALF 

stikker Hovedet frem fra Teltet, vrængende : 

En Dievorte — 
nu fik han den sét! 

Vølund 

har nærmet sig den Sovende, staar bøjet over hende, i stam Beundring, medens 
Kildens Rislen atter former sig til Musik. Han løfter Hovedet, ser fia hende 

omkring paa Landskabet, udbryder: 

Jeg hører Røster 
tone gennem Luften; 
forstærket har Jorden 
Blomsterduften ; 

forynget, forfrisket 

efter Vinterdvale 

gyder sig Livets Strøm 

mellem Høje og Dale, 

styrter brat afsted, 

standser, drager sit Vejr — 

og maaler sit Skønheds Udspring 

med den Sovende her! 

Jeg selv er ung — 

syntes jeg end stundom, 

at jeg var for gammel for Livet. 

Men har jeg Magten faaet 

af naadige Guder 

til at mestre Metallet, 

det, der undflyr Sinkens Haand - 

er saavidt jeg naaet, 

hvor de Fleste standser: 

Et mangled mig at kende. 

Ilden bag vakte Sanser, 

Ur-Gløden i den Esse, 

hvor Skæbnen smedder 

af Guld og hærdet Staal 

Mand og Kvindes Billed 

i Et - i Et 

mens Hjærtets ædle Sved 

driver draabevis ned 

mod Alderens, mod Dødens 

slugende Kølevand! 

Kvinde har jeg favnet — 
følte mig ej større derved. 
Nu kender jeg Evigheds-Ilden 
og Hjærtets ædle Sved. 

lægger sig paa Knæ og gribsr den sovende Kvindes Haand. 

Sig, Søger mon din Søvn 
en Genstand for dybe Drømme, 
saa nævn mig et Navn — 
men nævn mig først dit! 

Den sovende Kvinde. 
Alvide — Hervør, 
Hervør — Alvide! 

Vølund. 
Er Du tryllebunden? — 

Den sovende Kvinde. 
Ja — til jeg vækkes! 

Vølund. 
Og ham, Du søger? .... 



Den sovende Kvinde 

langsomt løftende Hovedet, idet Kappen glider tilside, og et blændende Bryst, faste» 

hvide Arme og et rundt Knæ afdækkes. 

Vølund søger min Søvn! — 

Vølund. 
Vølund er det, som vækker Dig! 

kysser hende. 

Lysalf 

udbryder : 

Hus vil højnes, ! 

Bo vil bygges, ^ 

Kærlighed kranser ] 
Mands og Kvindes Tag! 

SVARTALF. 

Kommen er Kælenskab, 
Frihed er fløjet: 
styrte vil Stuen 
med Krans og Tag! 



Adskillelsen. 



Under Skrænten (tilvenstre) ligger Vø lunds Hus. Der 
«r to Døre; den ene, som er lukket, fører ind til Beboelses- 
rummet; den anden staar aaben og viser Smedeessen, hvor 
Vølund ses at arbejde med de to Svende; Ilden flammer og 
kaster sit Skær over blanke Metalgenstande. 

Fra Huset op over Skrænten fører en Sti mellem spredte 
Stenblokke; mange Blomster og blomstrende Buske; fra 
Skrænten hælder sig en kroget Eg skærmende frem over 
Husets Bjælke-Tag. 

Til højre Side en rislende Elv med en Planke-Bro over. 

Her begynder den tætte Skov. 

Det er en Sommereftermiddag, stille, varm. 

Inde fra Essen høres Lysalf at synge, medens Hammer- 
slagene falder i Takt til Sangen. 

Lysalf. 
Disse djærve Hammerslag 
flærner fra vor Tærskel Sorgen, 
holder Tanken paa imorgen 
borte fra vor Arbejdsdag: 
gløder Jærnet, skal der smeddes, 
flammer Luen, skal den nyttes; 



om dit Værk skal ærligt skøttes, 
Mester! brug din Dag idag! 

Alvide 

aabner Døren, træder ud, skyder atter Døren i bag sig, l>tter til Sangen alt 
imedens han plukker af de Blomster, som tæt beklæder Skrænten lige op 

mod Hus-Væggen. 

Lysalf. 
Guld er gævt i fri Mands Eje, 
Jærn gør Helten dobbelt stærk: 
men hvad kan et Syn opveje 
af et lødigt Mesterværk? 
Guld kan ranes af en Røver, 
Rust kan æde blankest Staal: 
rig er den, som Kunsten øver 
med et Mesterskab som Maal. 

VøLUND 
afbryder : 

Rig er den, 
som har en Skat, 
der er i hans Eje 
aarle og silde 



Alvide 

smiler, fjærner sig nogle Skridt. 

Lysalf 

højere : 

Hamre, smedde, mejsle, nitte — 
stærk, hvo som paa Værket tror 

uden tvivlende at fritte 

hos sin Viv, sin Ven, sin Bro'r! 

Mester, Du har Hamren taget, 

Du — kun Du maa staa for Slaget, 

klæde Heltene i Brynje, 

klæde Hallen billéd-skøn, 

klæde med de slagne Kæmper 

Valens Græsgang sommergrøn! 

Alvide 

ser pladseligt ivejret, med løftet Hoved, kaster de Blomster, hun holder i 
Haanden, stiger hurtigt op ad Skrænten — bliver et Øjeblik staaende, som 
tvivlraadig, gaar saa langsomt opover og ud. 

Hammerslagene ophører; Vølund kommer frem, tørrer 
sig Sveden af Brynet, støtter den store Hammer mod Dør- 
karmen — bøjer sig ind mod Nabodøren, aabner, kigger — 
kalder sagte: Alvide! .... 

Vølund 

stærkere : 

Hind — min hvide Hind! 
er Du sprunget tilskovs — 
bi! jeg fanger dig ... . 

iler ad Stien opover Skrænten, ser sig spejdende omkring og hurtigt ud. 

SVARTALF 
kommer trevent frem i Døraabningen fra Essen, slænger sin Hammer: 

Bisselæ'r i Sko-Remmene — 
sjældent har han Stunder; 
Essens Ild er ikke 
hedere end hans Hu! 

3* 

Lysalf 

følger efter; de træder begge udenfor. 

Daarlig Kunst, 

hvor Blodet ikke brænder; 

klejnmodig Mand, 

som ej længes mod sin Viv. 

Var hun mindre fager, 

hans Hu stod dog til hende: 

skøn er Alvide — 

og Vølund er ej blind. 

SVARTALF 

knurrende : 

Har han ej Natten for sig? . . 

Lysalf 

smilende : 

Vel er Natten Elskovs 
haandgangne Tærne — 
men ej hun faar betjent 
sit Herskab Døgnet over; 
de Favntag, Natten skænker, 
dør ikke ud med Søvnen — 
vaagne de kalder sig 
ved Længslens hundred Navne. 

SvARTALF 
haanlig : 

Bedre jeg lider mig 
Skovens brunstige Hjort, 

som buser frem blandt Hinderne 
og skynder sig bort; 
som slukker stolt sin Lyst 
og la'er Kone-Flokken vanke, 
og ikke skænker Hun-Dyret 
mer end en Parrings Tanke. 

Lysalf. 
Daarligt Du ligner 
Mand og Mand-Dyr sammen: 
Elskov til Kvinde 
gemmer den reneste Lyst; 
højere Tanker fødes 
ikke i Heltehjærte, 
end dér, hvor Helten hviler 
ved sin Elskedes hvide Bryst. 

SVARTALF 
ler: 

Helt og Hjort maa lyde 
samme daarende Lov: 
hvad der er rent i Kammerset 
er rent vel i Skov! 

Lysalf 

bestemt .- 

Ordet jeg gentager: 
den reneste Lyst — 
den, Du aldrig hused 
bag dit haarede Bryst. 

SVARTALF 

har sat sig ned paa Huk, ridser med Fingrene i Gruset, ser spottende op paa Lysalf. 

Lysalf, jeg ligger, 

som Du, om Natten 

paa Lejet af Mos 

under Essens Sod og Aske — 

men ikke som Du 

under taabelige Syner. 

Tænke gør jeg 

paa Menneske- Ynglen, 

grine gør jeg 

ad deres Lader, 

de Daarer, som ælter 

i Skarn til Anklen — 

og laver sig Guder 

af dette Ler, 

og op-forgylder 

den Skygge, de kaster, 

og aldrig nævner 

ved Navnet Tingen, 

men kalder sig Helte 

og Skabningens Herrer — 

og teer sig som Skovdyr, 

naar ingen det ser. 

Saaledes ligger jeg, 
saglende stille 
af indeklemt Latter — 
mens Lysalf sover 

og drømmer om Vølunds 
reneste Lyst 
ved Hervør- Al vides 
det hvideste Bryst. 
Ha, ha, ha! 

Lysalf. 
Skadefro ler Du ... . 

SVARTALF. 

Hvad er der, du Lille? 
Véd Du, at Væggen, 
som skiller fra Kammerset 
Svendenes Leje — 
véd Du, at Skellet 
er hult og tyndt.? 

Lyttende ligger jeg, 

spidser mit Øre, 

saa saare Natten 

sin Leg har begyndt .... 

Lysalf 

bøjer sig ned, holder sin Haand for hans Mund. 

Ti nu! ... . 

SvARTALF 
gør sig fri. 

Jeg tier — 
men Parret ikke; 

Væggen forraader — 

Planken bær' Bud .... 

men ser jeg om Dagen 

min Husbonds Viv 

at liste sig om 

som Kat saa kælen 

og dertil blufærdig 

slaa Øjet ned — 

og ser jeg vor Husbond 

med Panden i Folder 

at rette alvorligt 

paa Ambolten Jærnet, 

mens Kinden perler 

af Kunstnersved — 

og hører jeg Vølund 

i høje Toner 

at tale om Kunsten, 

om lyse Guder, 

som hvisker ham Raad 

over Nattens Leje — 

mens tidt han sparker mig 

bort i Krogen, 

fordi ad hans Alvor 

jeg Ansigter skær' .... 

da ler jeg. Lysalf, 
jeg kan ej la'e vær'. 

Ha, ha, ha! 

Lysalf 

har staaet og leget med en snoet Guld-Ring i Form af en Slange ; skyder den af sin 

Arm, hæver den mod Solen, betragter den. 

Et herligt Arbejd, 
Vølund værdigt! 
Lyse Guder 

har indblæst ham Gnisten, 
som glimrer i disse 
hvasse Slangeøjne, 
imens han om Natten 
hviled sin røde 
Mund mod Alvide- 
Hervørs Barm — 
den jomfrufaste, 
den elskovsbløde! 

Vender sig mod Svartalf. 

Svartalf, jeg ligger, 
som Du, om Natten 
paa Lejet af Mos 
under Sod og Aske — 
men ikke som Du 
under sodede Tanker. 

Hænger Armringen fra sig paa en Busk. 

Nys, da Du sov, 

mens Sommernatten bredte 

sin gyldCitt-skære Favn 

over Jordens stille Vugge 

— hvor Tvillingpar ved Tvillingpar 

paa Bolstrene hviler — 

da hørte jeg min Herre 

over Lejet at sukke. 

Sligt Suk blev besvaret — 
som væne Viv besvarer 
sin Husbonds stærke Glæde, 
glad ved at dele med ham, 
hvad Dagen ikke ser! 

Da gik jeg mig ud for Døren — 
jeg kunde ej sove mer. 

Ved Elven hist jeg fjæled 
mig ned i skønne Tanker, 
hist hvor i Fyrrens Træbul 
ogsaa et Hjærte banker. 

I Sten, i Vand, i Træklods 
der skælved en fælles Glæde, 
mens Maanens Hælvt paa Himlen 
for Lyst var nær at græde. 

Og dette Graad-Smil sitred 
og faldt over Husets Væg, 
hvor Egekæmpen rysted 
af Undren sit lav-graa Skæg. 

SVARTALF 
drillende. 

Du har vel til Mjød-Bollen nippet — 
og drukket den ud i Tanker! 
Ruset Svend fanger Syner, 
naar Tindingen ham banker. 

Lysalf 

uden at lade sig afbryde. 

Da saa' jeg et Syn, 

en Pusling-Skare, 

Svende og Møer, 

bitte, bitte smaa. 

De stimed hen til Huset, 

steg paa hverandres Skulder, 

kigged ind ad Gluggen, 

lo ved hvad de saa'. 

De klapped i hvide Smaahænder 

— det lød som Regn paa Blade 

eja, hvor de var glade, 

de Puslinger smaa! 

Og valmue-røde Blomster 
mod Gluggen ind de rækked, 
og kvad et Besværgelseskvæde — 
det lød som Græsstraa knækked. 

Da bar det bort fra Huset 
hen imod Elvens Leje, 
hvor over u-dyb Sandbund 
Vandet har frj^dede Veje. 

Dér hvor jeg selv mig fjæled, 
vendte sig Puslingskaren, 
traadte en Dans saa let som 
hen over Mosset Haren. 

Og pludseligt holdt de inde — 
Husets Dør sig aabned. 
frem skred Vølund, den stærke, 
med sin granvoksne Kvinde. 

Nøgne begge at skue, 
som under Lejets Skindfell, 
blege i Halvmaanens Lue, 
søvngænger Mand og Viv. 

SVARTALF. 

Svend! dine Syner begynder 
at krible mig under Huden. 
Du siger: begge foruden 
Klæder ... det gad jeg se! 

Lysalf. 
Som Askur og Embla, 
som første Par paa Jorden, 
traadte de ud i Natten 
favnet af Dæmringens Skær: 
hun lænet imod hans Skulder, 
hans Arm om den svaje Midje, 
den vigende hvælvede Hofte 
hans senede Lænd saa nær. 

Og over den blændende Skulder 
skred Guldhaarets brusende Vipper,, 
som modnet Korn over Vangen, 
som Elvedrag over Klipper, 

og skjulte de toppede Vover, 
Brysternes sølvblanke Pragt, 
dér hvor Undseelsen sover, 
naar Elskov ganger paa Vagt. — 

Der laa en Viljens Klogskab 

over hendes Pande; 

der drømte om hendes Læber 

en Ømhed uden Navn; 

hvert Fjed, hun traadte, var afmaalt 

dog syntes jeg se et Hav-Dyb 

af stormende Længsler brydes 

med Kyskheden i hendes Favn. 

SVARTALF. 

Bliv ved! — ret saa! . . . 

Lysalf. 
Frem skred de begge. 
Side om Side, 
søvngænger sikkert, 
med aabne Øjne, 
men uden at se — 
henimod Elven, 
som blinked i Maaneskær. 

Dér gled hun fra ham 
ned over Mosset, 
som krølled sig sammen 
i afmægtig Kappestrid 

under de skum-bløde, 
myge Lemmer — 
og Bad hun tog sig; 
ligesaa han. — 

Lun var Sommernatten, 
ingen Dug var dalet, 
men som Dugdraaber trilled, 
som Skyens Taarer, 
Vandets Perler nedover 
Parrets herlige Lemmer, 
dengang de rejste sig begge, 
styrket af Tvættet. 

Og paa sit Fang det brede 
tog han sin fagre Kvinde, 
slutted hendes Blødhed 
ind, hvor hans Arm er haardest, 
læned det skønne Ansigt 
op mod sin skæggede Hage, 
saa' hende dybt og længe 
i Øjnene ind. 

Dér sad de, 

som to lysende 

menneske-lignende Stenblokke, 

ned over hvilke 

Elven i Smaafald risler, 

mens trindtom Skoven 

knap tør drage Aande, 

for ej at styrre 

Askur og Emblas Fred! 

Og Vølund hvisked — 
men ingen kælen Tale 
trængte sig til mit Øre 
dér hvor jeg lyttende sad: 
om Magt til at mestre Guldet 
skønt i hendes Billed — 
om Indsigt i Jærn at smedde 
for vaaben-kære Mænd — 
om Lykke i at føre 
frelst genneni Livets Farer 
sin Kærlighed til Alvide 
frem mod den slugende Død - 
derom de lyse Guder 
i Sommernatten han bad . . . 

men Hervør-Alvide smiled 
paa Skødet, hvor hun sad! 

SVARTALF 
rejser sig, vranten. 

Og det er det Hele? .... 

Tager sin Hammer op. 

Jeg tænkte, der kom noget saftigt 
tænkte, de Puslinger spilled 
det høje Par et Puds? .... 

Gaar ind. 

Ej gider jeg høre paa Dig — 
aldrig forstaar vi hinanden! — 

Lys ALF 

smiler. 

Jeg tænker — ser Du — med Hjærtet: 
Du med Bugen og Panden! 

Gaar ind ; Armringen er bleven hængende paa Birken ; han lukker Døren til 

Smedien efter sig. 

Frem over Broen, som fører over Elven, kommer Kong 
Nidungs to Sønner, Grimur og Gramur; de bærer i 
Haanden Bue og Pile, i Bæltet har de Kniv. 

Grimur 

forrest, lister sig frem. 

Dér er den Fremmedes Hus .... 
at Træl skal bo og bygge 
her i min Faders Rige 
uden at vare os ad! ... . 

Gramur. 
Og uden at svare os Skat! 

Grimur 

er krøbet hen til Huset, kigger forsigtigt ind gennem Gluggen i Smedien. 

Nej dog, for Skatte! .... 
Gramur 

støder ham tilside. 

Lad se! ... . 

Grimur 

puffer ham. 

Dit Fjog, Du! 

ser Du ej Svendene hans .... 

mon vi kan magte dem.? — 

Gramur 

hæver Bue og Pil. 

Skyde dem, kunde vi, 
ind gennem Gluggen, 
uden at ses — 

Grimur. 
Og sæt han saa kom! .... 
Nyssens jeg fanged 
et Glimt at se 
af hans brede Ryg . . . 
Rejgin maa hjælpe os! 

Gramur. 
Flere der fordres 
end Rejgin og vi ... . 
Fa'r maa herhid 
med hele sin Hird! 

Grimur. 
Bødvild og Fa'r 
er alt paa Vejen — 
og hist kommer Rejgin! 

Gramur 

har opdaget Armringen, griber den fra Busken. 

Og her er Guldet! .... 

Grimur. 
Nej, jeg fandt Huset .... 

Gramur. 
Og jeg fik Ringen .... 

De brydes om Ringen, falder om paa Jorden. 

4 

Rejgin 

kommer, væbnet med Spyd og Sværd. 

Ravneunger ! 

rives I om Guldet .... 
det tilhører Kongen 
som Fund i Jorden! 

Gramur. 
Det hang paa Busken — 

Grimur 

rækker Tunge ad ham. 

Og jeg fandt Huset — 

Rejgin. 
Hvem huser derinde? — 

Grimur. 
En udlændig Træl — 
og jeg har fundet ham .... 

Rejgin. 
Følg mig, Junkere, 
fluks til Kongen! 

Gaar tilbage over Broen med de to Drenge, som stedse puffer til hinanden, saa at 

han ruskende maa ave dem. 

Oppe paa Skrænten ses Vølund og Alvide i den 
dalende Sol. Han holder hende fast ind til sig; hun læner 
Hovedet mod hans Skulder; de stiger langsomt, Trin for 
Trin, nedad den slyngede Sti — og træder hen frem for 
Huset. Dér gør hun sig læmpelig fri for hans Arm. 

Alvide. 
Vølund — min Husbond . . . 

fiæmer sig. 

Vølund. 
Nu — mit Hjærte . . .? 

nærmer sig. 

Alvide. 
Tales maa vi ved — 
men ej under Kærtegn længer. 

Vølund 

ndbreder Armene smilende. 

Du taalte dem dog længe — 
trættedes ej til nu ... . 

Alvide. 
Hører Du paa mig, Vølund.?* . 



Vølund 

leende. 

Hellere ser jeg paa Dig — 
saadan som Solens Rødmen 
strejfer din dunede Kind. 

Alvide. 
Snart er Solen dalet — 
og Hervør langt herfra. 

VøLUND 
studsende. 

Hervør og Alvide 

de bliver vel her tilsammen? 



Alvide. 
Frivillig kom jeg til Dig — 
og tvungen drager jeg bort. 

VøLUND 

ser vist paa hende. 

Tvinge Dig kan din Husbond .... 

Alvide 

ryster paa Hovedet. 

Ingen Magt paa Jorden .... 

VøLUND 

nærmere, hvast. 

Kvinde, Du tænker paa U-Raad .... 

Alvide. 
Mand — Du tænker som Mand! 

VøLUND 

brænder sit Blik fast ind i hendes — vender sig fortrydelig, med korslagte Arme. 

Gaa — hvorfra Du er kommen! 

Alvide 

roligt smilende. 

Saadan har selv jeg sagt. 

VøLUND 

vender sig atter, hæftigt. 

Først skal Du føle mit Favntag: 
end er Du i min Magt! 

Alvide 

gør et hurtigt Skridt tilbage, knejsende. 

Prøv mig voldeligt tage — 
Du fatter om tveægget Kniv! 

VøLUND 
stirrer i blandet Udtryk af dyb Smærte og Harme paa hende — hæver Hænderne, 

knuger dem om Panden. 

Og dette Skov-Dyr — Alvide — 
jeg kaldte min elskede Viv! 

Alvide. 
Du fanged dit Vildt i Skoven — 
blev det ej tamt paa dit Skød? 
Hvem siger, mit Dagværk er endt med 
at koge din Nadvergrød? 
Der findes vel mangen Alvide, 
som blev ved dit Skød og din Gryde — 
der findes en eneste Hervør, 
som højere Lov maa lyde! 

VøLUND 

besværligt, for at mestre Ordene. 

Der findes en Mand paa Jorden, 
som troed sig klog og rig — 
tilkort kom hans Kløgt og Rigdom 
ved en eneste Kvinde-Svig. 

Alvide. 
Det siger den Mand, fordi hun 
ej fulgte som Hund ham i Hælen — 
o Vølund! tilkort kom din Manddom: 
den viste sig altfor kælen. 

Vølund 

har samlet og behersket sig, siger vemodig men dog bestemt : 

Mand kan ej Skønhed modstaa — 
saa følger der huslig Trætte; 
men har han sprængt sine Lænker, 
hans Fjed bliver atter lette; 
han gaar til sin ensomme Gærning, 
han vokser i Skoen derved: 
hans Værktøj fanger hans Kærtegn — 
god Kvæld! og far Du i Fred! 

Gaar langsomt imod Døren ind til Smedien ; vender sig endnu engang — ser 
Alvide staaende dér ubevægelig, stirrende ned for sig med bølgende Bryst. Han 

iler hen imod hende med udbredte Arme. 



Vølund! — 



Alvide ! 



Alvide 

ser op, smiler. 

Vølund 

omfavner hende. 



Alvide 

efter et Ophold. 

Du tappre, stærke Vølund, 
Du store — kløgtige — Daare: 
elsker Du da saa saare 
at favne mit hvide Liv? — 

VøLUND. 

Nys jeg sagde 

om Natten Dig Alt, 

hvad der for mig 

som det Højeste gjaldt: 
smedde, mens Jærnet gløder, 
smedde Dig ind i min Tanke, 
hvorunder Heltenes Hjærte 
vaabendækket kan banke! 

Klæder jeg Helten i Brynje, 
giver jeg Staal ham i Haand, 
da føler han Hjærtet hildet 
i Hervør-Alvides Baand: 
men som hun er kysk i sin Gløden, 
stormvejr-stor i sin Aand, 
saa sender han Fjender til Valhal 
ved Hervør-Alvides Haand! 

Alvide 

kryster ham til sig, og adbryd«-: 

Dér — dér rammer Du Sagen — 

uden at vide det selv: 

før Sol gaar bort er jeg dragen 

fra Hus, fra Skov, fra Elv. 

Lysalf faar Nadvergrød koge, 

Svartalf faar bære Vand ; 

ene maa sove og vaage 

paa Lejet min elskede Mand! 

slipper ham ; stærkt, triumferende — idet hun breder Armene ud mod den 
røde Aftenhimmel, der gløder mere og mere, indtil Solen er ganske skjult 

bag Bakkerne. 

Paa Al-Faders Bud 
blev jeg i Tryllesøvn bunden — 
af den navnkundige Vølund 
vakt blev jeg funden — 
fryded hans ildfulde Sanser, 
føjed Klenod til Klenod — 
men baaren jeg blev under Panser, 
født med udødeligt Mod! 

Paa Kvindevis 

gav i din Haand jeg min Ære — 

lydig, føjelig 

vilde den elskede Mand jeg være — 

dag-tinget Trællekvinds Gærning 

tog jeg mig paa med Lyst — 

min Stolthed blev idel Ømhed: 

den smælted til Glød mod dit Bryst! 

Thi kær er mig Helten, 
som klæder Valen 
med blodrøde Liljers 
bristende Blad — 
og kær er Helten, 
som Vaaben smedder 
til kæmpende Flokkes 
favndybe Rad! 



57 

Var Du ej, Vølund, den Mand, som Du var: 
aldrig jeg Vand til din Nadvergrød bar! 

Aldrig! 

Vølund. 
Min stolte Alvide — 
stor er jeg bleven 
ved Dig, hos Dig: 
hvi drager Du fra mig? — 
jeg fatter det ej. 

Alvide. 
Jeg drager — jeg drages! 
Fredsæle Dages 
frydefuldt Ordskifte, 
Favntag og Kys — 
de baader ej begge: 
ej Mand, ej Viv! 

Frihed er Løsnet — 
Kampen er Liv! 

Raaber : 

Lysalf, Lysalf! 

mit Skjold — mit Spyd! 

Lysalf 

bringtr ilsomi Skjold og Lanse. 

Vølund. 
Jeg undres — jeg ængstes : . . . 
hvem har jeg huset 

ind om min Bo — 
hvem har jeg holdt her 
i Armene to — 

hvem har mit Hjærte jeg givet, 
hvem tog det for hele Livet, 
hvem bærer det fra mig i Skilsmissens Stund? 

Alvide 

jvinger Spydet højt over Hovedet; fjæme Lurtoner høres. 

Lyt! .... denne Lyd! 

Val-Luren blæses; 

Blod staar i Søstrenes Spor, 

det damper som Dug over Enge .... 

hej! Duft i mit Næsebor — 

jeg kommer, jeg kommer! 

Baggrunden fyldes af unge Kvinder, i straalende Vaaben, med udslagne Haar, 

opkiltret som lil Ridt. 

Tøved jeg Eder for længe — 
fandt I vel Hervør for kælen: 
han bærer Skyld for min Dvælen, 
som jeg bærer Brand fra hans Lyst. 

Men vildere brænder det inde 
i Valhalla-Møernes Bryst! 

Kvinderne 

svinger deres Vaaben og opløfter et højt Raab : 

Hervør — Hervør! 

Alvide 

knejsende, som voksede hun fra Jorden, med opspilede Næsebor, svingende 

Spydet : 

I har mig — jeg kommer — 
jeg farer med Jer, 
klemmer mig ind i Jer Flok 
blandt Jere friske Lemmer, 
fugtig' af Slagets Skrammer .... 

Verden staar i Flammer — 

did vil vi køle vor Lyst. 

Blodrød vælter sig 
Solen under Lide, 
Skumringen stunder, 
lyse Guder hværver 
Helte til at stride — 
vi stinger dem med Spydet 
den svedige Side, 
mærker dem med Odden 
den aarespændte Pande — 

i Dødens Gab de drukned: 

i Valhal vil de lande! 

skriger : 

Jeg kommer! 

VøLUND 

bøjer Knæ. 

Valkyrier — Valkyrie! 

Alvide 
Til Guders Hird 
hværves herlige Helte — 

frem, frem at stride, 

Side om Side: 

ond Tid, 

sur Tid, 

Sumpens Tid, 

Lumskhed, Lavhed, Nid og Svig, 

Volds-Tid, Drabs-Tid ~ Sol gaar under — 

Ragnarok, 

lyse Guders Skumring stunder, 

og et Skrig af Rædsel ryster 

Himlens Hvælv, mens Ædderstrømme 

vælter frem fra Jordens Vunder .... 

vender sig imod ham 

Vølund! farvel — 

signet den Tid, vi kendtes! — farvel! 

Rejs Dig! vær Mand! 

glem mine Favntag — glem ej at smedde 

Vaaben til Mænd! 

Træffer Dig Ondt — saa husk vore Favntag. 

Vølund, farvel — 

bukker Du under. Du blir en Ejnherie — 

Ragnarok stunder — vi mødes igen! 

Valkyrierne 

skriger: 

Hervør! 

Hun har talt hurtigere og hurtigere, i fuldstændig: 
Ekstase; river sig løs fra Vølund, som har omklamret hendes 
Knæ; iler op paa Højen, omringes af Kvinderne; Solen gaar 

ned. Idet dens Lys slukkes, høres der som et stærkt Vejrs 
Susen -— et øjeblikkeligt Mørke falder paa — Alvide og 
Kvinderne er forsvunden. 

Den blide Sommeraftens Skumring ligger atter over 
Landskabet. 

VøLUND 

har rejst sig — staar maalløs og stirrer ud mod Baggrunden — vender sig 
langsomt, med bøjet Hoved — opdager Lysalf, som har holdt sig ærbødig 

fjærnet, vinker ham til sig: 

Lysalf — kom hid! 

Støtter sig ved hans Skulder. 

Du saa' — Du hørte? .... 

Lysalf 

stille og inderlig: 

Ja, Herre — Alt. 

VøLUND 

grundende: 

Valkyrie .... Hervør! 

Lysalf 

frisk. 

Signet den Stolte, hvis Valg paa Dig faldt! 

VøLUND 
smærteiig : 

Dødelig Mand 
maa dyrt betale 
Gudebørns Gunst — 
evigt bliver Savnet! 

Sætler sig paa en Græsbænk udenfor Husdøren, støtter Hagen i Haanden. 

Burde heller' favnet 
frille-god Tærne — 
hun glemmes igen! 

Lysalf. 
Tys! Fra det Fjærne 
Hervør kunde høre! . 



VøLUND 

ryster vemodig-smærtelig paa Hovedet. 

Døv paa det Øre 
er den, som fra Valen 
henter til Valhal 
skrammede Mænd! 

Efter et Ophold, hvoninder Lysalf fjærner sig. 

Svunden er min Sol-Dag — 
Skumringen faldt. 
Du var mig for meget — 
Du var mig Alt! 

Lysalf 

kommer frem igen fra Huset bærende en Voks-Model, som han trykker Vølund 

i Haanden. 

I Glædens Dage, 
Ansigt til Ansigt, 
begyndte Du at forme 
Alvides Billed — 
nu ender vi det. Herre, 
i Erindringens Kvæld, 
og støber det i Guld 
ved Sol-Gryets Væld! 

VøLUND 
griber Voksbilledet, betragter det — siger med løftet Hoved. 

Velan! vi nytter 

de sidste Glimt af Dagen, 

for at fange de Glimt af Skønhed, 

vi ikke længe ser. 

Kunstnerens Hjærteblod rinder — 

med Haanden fast og sikker 

han graver sin Længsel ind i 

det bløde Voks og Ler. 

Komme vil, kan hændes, 
Timer end mere bedske, 
hvor Savn og Smærte stinger 
ham Hjærtets bløde Ler: 
da tager han i sin Armod 
fra Krogen frem et Billed — 
det er i Guld sin Længsel 
han opstanden ser! 

arbejder, med Ryggen vendt mod Elven. 

Lysalf 

har forgæves søgt Armringen paa Busken. 

Herre, har I taget 

Ringen her fra Træet? .... 



VøLUND 

arbejdende 

Stille! .... jeg er ved Knæet 
det undflyr min Haand. 

Lysalf. 
Ringen — Herre — Ringen? 
det snoede Slangebaand? . . . 

Søger. 

Her er vel aldrig Tyve 

paa dette fredsæle Sted? . . . 



Gaar ind i Smedien. 

VøLUND 
stedse arbejdende; Skumringen falder stærkere — han bøjer sig dybt fremover 

for at kunne se. 

Tyve? — Skæbnen er Ransmand, 
den pønser paa alskens Fortræd; 
stjal den min bedste Glæde, 
den tager vel Guldbaandet med! .... 

Rejgin med Grimur og Gramur og en Del af Kong 
Nidungs Hird har listet sig frem over Broen — tæt ind paa 
Vølund, uden at han opdager dem. Pludselig kaster de 
Strikker over hans Skuldre og Arme og river ham ned paa 
Jorden. 

De slaar Kreds om ham. 

Grimur. 
Er Trællen forsvarlig bunden? .... 



Bøjer sig ned over Vølund. 

Gramur. 
Føl efter Guld i hans Kjortel! . . 

Grimur. 
Bi! skal jeg prikke ham lidt! . . . 

Drager sin Kniv. 

VøLUND sender ham med et Spark langt væk. Grimur 
løber hylende til Broen, hvor nu KoNG NiDUNG kommer 
frem med Bødvild, Resten af Hirden og Huskarle, der 
bærer Spyd og Blus. 

Faklernes Skær falder over Kongens gustne Ansigt, dybt- 
liggende urolige Øjne, stride Skæg — og over Bødvilds 
stplte, hovmodige Træk. 

Kong Nidung 

frem. 

Hvem er Du, Træl? 

nævn Navn og Hjemsted — 

Til Rejcin. 

Strikkerne holder vel? . . . 

VøLUND 

tier. 

Grimur. 
Hans Ben skal bindes — 
som Hest han sparker . . . 

Kong Nidung 

løfter sit Spyd. 

Hveden er Du kommen — 
hvi stjal Du dig hid i mit Land? 
Hvorfra tog Du de Skatte, 
man siger Du ejer? 

VøLUND 
tier. 

Rejgin 

med opløftet Spyd. 

Saa svar nu Kong Nidung! . . . 

VøLUND 

rejser sig halvt overende ; ser fast og hvast paa Kongen. 

Er Du Kong Nidung? — 
det maatte først siges. 
Nu tror jeg det godt. 

Ej er jeg Træl, 

men fri Mand 

— selv da Du bandt mig — 

navnkundig Smed, 

Vølund jeg hedder. 

Af Stenens Aare 
drog jeg ved min Kunst 
Jærn-Ærts, Guld-Ærts — 
smælted og smedded — 
med Fred er jeg kommen, 
intet Ondt har jeg voldt — 
hvi holder Du mig bunden? 
hædre mig burde Du! 

Kong Nidung. 
Tvi, saa Du taler! . . . 

Peger paa Døren ind til Smedien, hvorfira Hammerslag høres. Døren rives op 
af de Bevæbnede — man ser Ilden flamme paa Rustninger, Guld og Sølv; dc" 
kaster sit Skær ud over Jorden, hvor Vølund ligger. Lvsalf og Svartalf 
styrter frem med opløftede Hammere. De gribes og afvæbnes. 

Kong Nidung 

træder frem for Døren med Bødvild. 

Ej dog, for Skatte! . . . 
Hvad mener Du, Bødvild: 
den Mand er farlig, 
som mønstrer saa meget? 

Bødvild 

haanlig. 

Saa gør ham u-farlig! — 
Kong Nidung 

til Rejgin. 

Spænd ham i Fjæren, 
slut ham i Bøje! 

Rejgin. 
Overhændig stærk 
og dertil smidig 
synes mig Fangen. 
Den Fugl maa sættes 
i Bur af Jærn .... 

Bødvild 

maalende Vølund. 

For at file sig ud 

en Dag — og hævne sig . 



Ja! 



Vølund 

stirrer paa hende. 

BøDVILD 

møder hans Blik — efter et lille Ophold. 

Ufarlig tykkes mig 
Trællen, hvis Knæled 
skæres isønder — 
og brugbar dog 
til kunstfærdig Dont! 

Grimur 

drager sin Kniv. 

Bødvild, maa jeg? . . . 
Gramur 

ligeledes. 

Fa'r, lad mig skære! . . . 

Kong Nidung. 
Som Bødvild siger, 
saaledes sker det! 

VøLUND 
til Bødvild. 

Er Du en Kvinde, 

som raader til sligt? . . . 

Bødvild. 
Er Du en Træl, 
som ræddes for Kniv? — 

Haanlig. 

Vi tager jo ikke 
dit usle Liv! 

VøLUND. 

Se mig i Øjet — 
og husk mit Blik! 

Paa et Vink af Kongen slutter Hirden Kredsen tæt om Vølund ; Grimur og 
Gramur kaster sig over ham med deres Knive. 

BøDVILD 
udenfor Kredsen. 

Skriger han ikke? — 
saa skrig dog — skrig! 

Efter et Ophold. 

Ofte saa' jeg Træl 
mindre lig en Mand — 
sjælden saa' jeg Mand 
for Bødvild mere farlig . . . 

Raabcr. 

skær dybere! — 



Vølund paa Holmen* 



Det Indre af Nidungs Smedie ude paa Sævar-Holmen i 
Fjorden. Paa et Leje af Kvas, Løv og Huder ligger VøLUND. 
Ligeoverfor ham ulmer nogle Gløder paa Essen — nedenfor 
hvilken Lysalf og Svartalf ligger sovende. Det svage 
Skær af den hendøende Ild strejfer Vølunds mørke Ansigt, 
omrammet af sodet Haar og Skæg. Med Møje rejser han 
sig halvt og famler efter sine Krykker. Gennem Hornruden 
paa Baggrundens Væg, ved Siden af den lave Dør, begynder 
Dagningen at give sig tilkende. 

VøLUND. 

Mørk var denne Høst-Nat, 
som de mange, mange — 
og tungt kom Tankerne 
til mit Leje trædende, 
stilled sig hos mig 
i Kreds og lo: 
træffer vi nu Vølund 
som Diebarn grædende? . . . 

raaber 

Svartalf, vaagn op! 

SVARTALF 

knurrende. 

Sove vil jeg, Herre! 
Træl behøver Søvn — 

VøLUND 
fortsættende sin Enetale. 

Græder Du for Vorten, 

som brat toges fra Dig? 

famler dine Fingre 

mod Brystet det hvide? — 

Diebarn, Diebarn, 

aner din Mælketørst, 

hvad Mennesket paa Jorden 

af Kvaler maa lide? . . 

kalder 

Lysalf, kom her! 

Lysalf 

springer op. 

Herre, her er jeg! 

skal Bælgen jeg drage? — 

VøLUND. 

Drage skal Du Bælgen 
mens Vandet bruser 
i Fjorden og Elven 
som gal Mands Tanker — 
som vaagne Nætters Drømme, 
der kastes mod hinanden 
og pidskes fra hinanden 
til Skum, til Skum. 

Lysalf. 
Herre, giv Tid kun! 
snart vil Dagen lyse — 

VøLUND. 

Lyse vil hun, Dagen, 
over nye Pinsler, 
dem, hun ej aatte 
igaar at faa fuldbragt — 

Lysalf. 
Lyse vil Dagen 
over nye Værker, 
dem, hun igaar 
med Smil forlod. 

gaar til Døren, drager Bolten fra, og aabner 

Kaste vil hun Roser 
over Elvens Hvirvler, 
kranse Vølunds Tinding 
bedækket af Sod. 

Det svage Gry falder ind i Smedien. 

VøLUND 
skærmer for sine Øjne; Lysalf lukker atter Døren. 

Svide gør Smedens 
dag-sky Øjne, 
Sod har blindet 
hans klare Blikke; 
hvad der ham rester 
af Legems Evner: 

Liv kan det kaldes, 
men Lyst er det ikke. 

Lyst var det, dengang 
dit Liv jeg krysted, 
Hervør-Alvide, 
Alvide-Hervør! 
Lyst, da min grove 
Haand blev et Rosensblad, 
da den berørte 
din fine Skulder. 

Dagningen kom 
som en Tyv over Lejet, 
dér hvor vi hviled 
kærlig — o kærlig; 
hvisked forgæves: 
vaagn op, vaagn op! 
og listed sig bort 
og smiled derude. 

Lyst var det, dengang 
din Fod, den spæde, 
min Mund berørte 
med Morgenkys: 
Fodfingre bløde, 
som Knopper paa Kviste, 
henrykt jeg talte dem 
alle ti. 

Og Knæet, det blanke, 
barnlige runde: 
rødmende drog det sig 
bort for min Haand! 

skriger. 

Mine Knæled er søndret, 
mit Rygben værker: 
her ligger jeg slaget, 
Alvide, Alvide! 
i Vanmagts Baand! 

kaster sin Krykke mod Svart alf. 

Svartalf, vaagn op! 
drag Bælgene — Dyr! 
Smedde vil Vølund 
fra Dagen gryr: 
smedde vil jeg Planer 
som Hævnen saa søde — 
smedde Skændslen ind i 
den lyse Morgenrøde! 

Svartalf 

rejser sig, skudrende, ryster sig som en Hund. 

Liflige Ord for Svartalfs Øre — 

Vølund 

til Lys ALF. 

Se, hvor den Træl som en Hund sig ryster! 

SVARTALF. 

Til Hel med hvide Tanker — til Hel med Kvinde- 
bryster! 
Tid for laadne Svende til Armene at røre! 

griber Lænken til Blæsebælgen, gør en stor Ild. 

VøLUND. 

har ved Lysalfs Hjælp rejst sig, faar Krykkerne anbragt under Armene, og 

nærmer sig Essen, hvor han staar og stirrer ind i Ilden. 

Som Ilden dér 
er Menneskets Liv: 
Guders Aande 
blæser paa Funken — 
den flammer ivejret. 
griber omkring sig 
med griske Fingre, 
vil mestre Alt, 
vil Døden besejre — 
da synker den ned, 
og dør med et Gisp! 

Lysalf. 
Herre, forjag 
de mørke Tanker! .... 



VøLUND. 

Du har dem lyse, 
fordi Du er karsk! 

Bliv vanfør, som jeg, 
og se hvor de skumrer! 

Lysalf. 
Set har jeg slagen Mand, 
mattet af Blodtab, 
rejse sig fra Valen, 
naar Natten var faldet; 
han søgte sig Fristed, 
bøded sine Vunder 
det bedste, han orked; — 
enarmet slog han, 
da Luren atter gjalded. 

VøLUND 

griber en Hammer. 

Saa fløjter min Dompap — 
Ørnen har endnu Klo! 

shiar løs paa det Jærn, som Svartalf har i Tangen : Gnisterne flyver vidt ort* 

Lysalf 

griber sin Hammer, synger til Slagene. 

Disse djærve Hammerslag 
fjærner fra vor Tærskel Sorgen, 
holder Tanken paa imorgen 
borte fra vor Arbejdsdag 

VøLUND 
standser. 

Syng drøveligt, Dreng! 
syng som Livet er vorden. 

Kald ej med Kvidder tilbage, 
hvad der er haabløst svunden? 

SVARTALF. 

Fløjt Mester efter Munden 
sligt var Du vant ved! 

Lysalf. 
Drag Bælgen, Svartalf; 
Ilden slukner ellers. 

VøLUND 
slænger Hammeren. 

Lad slukne — lad slukne, 
lad svinde — lad dø . . 



Lysalf. 
Ikke, Herre, klynke! 
husk paa den stolte Mø! — 

VøLUND 

farer sig med Haanden til Nakken. 

Lysalf, disse Smærter! . . . 
nede fra Ryggen kommer de, 
kryber over mit Hoved 
som Ondtvejr over et Hus — 
ødet har de min Hjærnes 
Højenlofts-Hus: 
Alt er Forvirring herinde 
som Dagen paa en Rus! 

Lysalf. 
Herre, jeg véd en Læge-Urt . . 

VøLUND 

ler vildt. 

Dreng, jeg véd en Kniv! — 
den skar mine Sener i sønder, 
flænged Nervernes Staalvæv, 
graved sig dybt i min Livsrod 
— uden at dræbe mig helt! 
Havde den fundet mit Hjærte, 
da skreg ej mit Hjærte nu, 
mellem ulidelig Vanmagt 
og vanmægtig Hævnlyst delt! 

søger tilbage til Lejet, kaster sig ned ; ved Ildens aftagende Skær ser man ham 

famle omkring sig 

Lysalf 

følger deltagende efter ham, sætter sig i hans Nærhed. 

Vølund, jeg véd en Læge-Urt — 

SVARTALF 

med et Grin, idet han slipper Bælgen og ligeledes sætter sig ; Ildens svage 
Ulmen oplyser de tre Ansigter med deres forskellige Minespil. 

Lysalf véd altid Godtraad 

— og oftest for sent! 

Lysalf. 
Urten hedder Taalmodighed 

— den trives i stor Mands Sind, 
jo vildere Skæbnens Stormkast 
sætter mod Husgavlen ind. 



7^ 



SVARTALF. 

Den Urt er for Kærlinger Husraad, 
naar Tandværk dem plager, 
for Bondens Hors, naar bovlamt 
det krummer sig over hans Ager. 

VøLUND. 

Vidste frugtsommelig Kvinde, 
hvad Livet var værd, 
hun hængte sig i sit Hosebaand, 
hun stod ikke Veerne ud! 
Men altid tænker sig Kvinden: 
den Orm, jeg føder til Verden, 
den bliver ej som de andre — 
det bliver et Lykke-Barn! 

SvARTALF. 

Ej, lille Fa'r, nu faar Du 
Forstanden omsider paa Gled. 

Lysalf. 
Forstanden er kun Skosvend 
hos Herskabet Kærlighed! 

VøLUND 
bitter. 

Kærlighed ! 

Du tager det fede Ord 
let i Munden, Dreng; 
Du, som hvornaar Du vil. 

med Tærne kan gantes! 
Grimt bliver Ordet 
og harsk i Smagen, 
naar Mand er unyttig 
for Kvindes Favn! 

Lysalf 

med et alvorligt Blik. 

Er Favntag — o Herre - 
da hele dit Savn? 

VøLUND 

tier. 

SVARTALF. 

Hej — hej — hej! 
nu tier Vølund, 
men Svartalf svarer: 

Hvi lider Helten, 
som overmandet 
smægter i Fangenskab 
tynget af Lænker? — 

mod Kvinde han længes, 
paa Kvinde han tænker! 

Hvi kedes en Viking, 
naar Strøm gaar imod 
og Sejlet langs Masten 
i Vindstille dvasker 

og intet Skumskvæt 
for Stævnen plasker? - 

som Vilddyr i Bure 
hans Tanker stænges: 
han kedes, fordi han 
mod Kvinde længes! 

Det hele Mand-Køn 
— som ikke netop 
i Blodbadets Hede 
Lanserne favner — 
det hele Mandkøn 
længes og lider, 
fordi det Kvindernes 
Selskab savner! 

Ha — ha — ha! 

Saa kedes og Vølund, 
fordi han maa ligge 
ene paa Lejet 
og klø sine Haser 
bedækket med Arr — 
den hærdede Herre, 
den mandige Mester, 
den Daarernes Daare, 
den Narrenes Nar! 

VøLUND. 



VKFLUINU. 

Sandt siger Du, Svartalf! . 
hvad svarer Du, Lysalf? 



Lysalf 

tier. 

Svartalf 

dristigere. 

Hvi lokker han ikke 

hid sig en Skare 

af Kongsgaardens Tærner — 

Frille-Frø? 
Sikkert hans Lænders 
Kraft vil bevise: 
man lammed ej ganske 

hans Smedde-Mod! 

VøLUND 
vendt imod Lysalf. ^ 

Hvi gør jeg det ikke? — 
saa svar nu Du! 

Lysalf 

bestemt. i 

Fordi din Hu 

staar til Hervør-Alvide! I 

Svartalf. 
Som aldrig kommer — 

Lysalf 

skarpt. 

Det véd ej Du\ 

vendt imod Vølund, indtrængende, tillidsfhld 

Kærlighed ! 

hvor rummer det dog Verden, 
det varmende Ord — 
som den hede Kilde, 
der pibler gennem Sandet, 
bryder sine Diger, 
overskyller Dalen — 
en eneste Sø, 
hvis Bølger aldrig stilles, 

o Herre! 

Slig underfuld Kilde 
klækker ud alt Stort paa Jorden, 
alt nævneværdigt Ædelt — 
lever det end Skyggens Liv! 

Ej grønnedes Græs, 
ej sang der en Fugl, 
ej finge den fri Mand dristige Tanker, 
ej trøstedes Fangen i Fængslets Nat, 
ej svaledes Kvinden i Barslens Ild — 
var der ej Kærligheds Kilde til! 

Og Du vil klage. 

Du, som elsker og længes, 

elsker og haaber 

paa Gensynets Sødme — 

gik end til Gensynet 
Vejen gennem Dødens Port, 
der drejer sig lydløst 
paa høje Hængsler — 
Du vil klage! 

Nej — Vølund véd, 

hvad Favntag er værd: 

hvad Blussen i Blodet, 

hvad Skælven i Hjærtet, 

hvad overbrydende 

Sundheds Brænding 

opfanget, sluppet, 

grebet og krystet 

af ømmeste, blødeste Kvindearme — 

hvad Vaarnattens vældige Elskov er værd! 

Men bedre Du véd 

— i Høstnattens Kulde — 

hvad der er mere 

stolt end den stolteste 

Stor-Rus, Du tog dig 

paa Sommerens Bolstrer: 
fjærnet i Rummet, 
adskilt i Tiden 
fra Den, Du attraar 
med mer' end Sanseild — 
knægtet af Nidung 
paa Niddinge-Holmen, 

skændet af Bøddelkniv, 
martret af Smærter, 
pinefuld Nutid 
og u-vis Fremtid — 

Et er Du vis paa: 
din Længsels Styrke, 
din Attraas Renhed, 

den, som skal hæve Dig 

højt her fra Holmen, 

højt over Bødler, 

højt over Vølunds 

eget nedbrudte 

Legem — thi Sjælen 

vinker Dig stigende 

op til Alvide, 

som kalder paa Kæmper 
til Ragnarok! 

VøLUND 
griber hans Haand med et fast Greb, ser vist paa ham — siger nikkende; 

Sandt! — sandt! 
Du kvæder ej dér 
Nyt for mig — 

men nævner mig Tankerne 

ny i min Nød! 

holder inde, afbrudt af Smærter ; siger efter en Stund : 

Jeg var en Pilt, 
sorgløs og tryg; 
intet Ondt havde jeg gjort, 

Intet frygted jeg, 

for Mennesker mindst — 

jeg tænkte mig dem alle som jeg selv! 

SVARTALF 

ler. 

VøLUND. 

Svartalf ler — Svartalf har Ret! 

Lysalf. 
U-Ret har Svartalf 
nu som altid — 

VøLUND 
hæftig. 

Naar Mand er vokset 
fra Drenge-Brogen, 
da skal han snøre 
sit Bælte som Mand: 
da skal han vide, 
at hver den, han møder, 

til mere Ondt 

end Godt er istand! 

Svartalf 

ler. 

Aldrig blir Du ældre 
end Du var før dit Vanheld — 
gammel maa man fødes 
for at tiltro Alle ondt! 

VøLUND 

hsftigere. 

Fejlen er min Faders, 
Vade Rise! 

han avled mig i Lyst — 
burde avlet mig i Nag! 

Nu har Ondt mig rammet! 
Ondt føder Mistro; 
paa Intet stoler jeg 
fra hin Skændslens Dag! 

Lysalf. 
Det er Mørket herinde, 
som gør din Hu saa skummel! 
Kom, vi vil lede Dig 
udenfor paa Holmen — 
mellem de vaade Stammer 
vil vi lede Dig til Stranden, 
hvor de vilde Fugle venter 
at se Høstens Sol staa op. 

VøLUND. 

At se de vilde Fugle 

— som alle har Vinger — 
vente paa Solens Komme 

— den Sol, som kan sig hæve: 
drøveligt Syn for Fangen, 

som vingestækket smægter. 
Jeg hader de frie Fugle! .... 

famler under sit Leje og drager en Genstand frem 

Lysalf. 
Herre, hvad har Du dér? 

VøLUND. 

De frie, vilde Fugle, 

som ruged paa Holmens Strand: 

jeg raned dem Dun og Fjedre, 

jeg arme, forkrøblede Mand. 
Jeg slæbte mig ud i Skoven 
og lagde mig dér paa Lur: 
hver Fugl, som har bygget sig Rede, 

jeg plyndred ham i hans Bur. 

breder en paabegyndt Fjederham ud for Lysalf. 

Lysalf. 
En Fjederham, snilde Mester! .... 

VøLUND 

ryster paa Hovedet. 

En Ham, som lidet du'r 



Svartalf 

spottende. 

Kanhænds Du vil flyve til Valhal, 
at spørge om Nyt fra din Viv? — 
til-bens kan Du did ikke drage, 
det voldte de Drenges Kniv! 

Lysalf 

strengt, til Svartalf. 

Tæm nu din onde Tunge! . . . 

VøLUND. 

Svartalf har Ret i sin Haan: 
thi Værket vil ikke lykkes, 
de Masker vil ikke sig føje, 
som holder Dunene sammen; 
de Vinger vil ikke sig strække, 
Slagkraften ikke sig fjære; 
tung blir den sluttende Trøje, 
som skulde Krøblingen bære 
let gennem Luften den blaa — 
slap bliver Fuglehammen .... 

kaster den tilside 

Lysalf. 
Du sætter ej Alting derpaa! 
det gjorde Du hidtil som Kunstner — 

VøLUND 
biner. 

— dengang jeg var helt en Mand! 
Nu er hverken Fugl eller Fisk jeg - 
et Skaldyr ved Nidungs Strand. 

lægger sig tilbage, med Armene onder Nakken; udenfor høres en Hagel- og 
Stormbyge rase gennem Holmens Skov og Bruset af Brændingen mod Fjordens 
Strande. Lyset fira Dagningen svinder ; det bliver mørkt 

Lysalf. 
Lyset svinder atter; 
Herre, tag Dig Hvil — 
Du trænger til Søvn 
fra den søvnløse Nat! 

VøLUND 

vaander sig under et Anfald af Sraærter. 

Det onde Vejr 
kommer op, kommer op 
— og Smærterne med — 
men ingen Sol ... . 

SVARTALF. 

Saa lad os sove — 
til Baaden lander 
med Opsynsmanden 
og Davregrød — 
sove fra Klager 
om Smærter og Nød — 
kanhændes drømme 
om Drab og Død! 

strækker sig og snorker 
VøLUND. 

Lad Sol blive nede — 
hvi skal den lyse 
for Stakler, som kender 
kun sulte og fryse! 
Af hundred sulter 
de ni Gange ti — 
kun Skarns-Folk og Nidding 
gaar Ram forbi. 

At være god, 
at gøre sin Gerning 
ret ud ad Vejen 
uden selvisk 
at krænke andre — 
hvad taabelig Handling: 
som om man kunde 
Verdensløbets 
Krumhed forandre! 



De, som sidder 

med Magten inde 

-- være sig Mand, Dreng eller Kvinde — 

til dem kommer Solen, 

den Tøjte, som skinner 

for Folk, hvem den guld-beslaaede finder. 



Naar meget Du har, 
skal mere Dig gives; 
bær' Du kun Tigger-Brog: 

af skal de rives! 
Ved Svig, som brygges 
i tomme Hjærner, 
vil Magten tjenes, 
at stor den kan tykkes: 
Lumpenhed roses — 

naar blot den lykkes! 

Sligt lærer Du aldrig, 
mens Dagen rinder 
fredeligt stille 
i Medgangs Stund, 
mens Kysset endnu 
fra sidste Møde 
spiller i Spøg otn 
din krusede Mund. 

Men rammer Dig Vanheld 
fra Baghold brat — 
Du lærer det Alt 
i én Fængselsnat! 

stønner dybt 

Lysalf. 
Herre, tag mit Liv! 
kunde det blot tjene Dig . . . 

VøLUND. 

Dit Liv, min stakkels Dreng .^ 
Ej dit, men vel andres, 
kunde tjene min Hævn .... 

vidste jeg blot Udvej! 

Helst fløj jeg bort, 
langt, langt herfra — 
men hvorhen? til hvem? 

Lever hun end? 
har hun ej sveget mig? — 
og vilde hun mig favne, 
saa ussel jeg er? 

Ak, de Gude-fødte 
blev vel som Lykken selv: 
Helte vil de have, 
men skyer en Krøbling! 

Alt er mørkt og Forvirring, 
vildsomme mine Tanker, 
Livet forvredet 
som de filtrede Masker 
paa Fjederhammen dér! . 



sover udmattet ind 

Lysalf 

bøjer sig over ham, hvisker. 

Han sover dybt. — 

højere 

Nu hjælpe mig, I Venner! 
Høj-Folk og Alfe-Folk, 
som Kunststykket kender, 
hvordan man en Fjederham 
fra Vrang til Rette vender! 

højt 

Herfrem af Jeres Smuthul 
med dugfriske Kinder! 
herfrem at kvæge Vølund 
med vaarlyse Minder — 
kom, Smaafolk, kom! — — 

Baggrunden aabnes; det er den lyse Sommernat uden- 
for Vølunds Hus. Puslinger mylre frem fra alle Sider; 
Dværgkongen og Dværgdronningen; de sætter sig 
tilrette paa Græsbænken udenfor Huset; Alfer og nydelige 
Smaapiger danser omkring dem, omvundne med Blomster- 
lænker — dæmpet Latter, Spøg, Travlhed — Alt udtrykt 
gennem sagte Musik — og Alt holdt fjærnt — som en 
Drøm, men lyst, let, muntert — Modsætning til Nidungs 
mørke, tunge Smedie. 



Mellemspil. 

Alfe-Legi 

Dværgdronning 

støder til Dværgkongen. 

Naa, Fatter, saa styr dig 
kan Du ej sidde stille, 
gamle Tosse, Du, 
fordi Smaapiger danser? 
aldrig blir Du sindig, 
Gedebukke-Skæg! 
trods rindende Øjne 
og hundrede Aar, 
altid i Tanker 
Du Kuldbøtter slaar . . . 

Gæk! 

Dværgkonge 

leende, gnubbende sig. 

Gaa væk! 

Du kildrer mig i Siden — 
jeg tænker mig blot Tiden, 
da Du viste Ben 
og aldrig til at kysse 
og klappe var sen 

Dværgdronning 

vil kysse ham. 

Kom bare, lille Fatter! . . 



Dværgkonge. 
Saa smaat! — 

Drærgdronning. 
Naar blev Du kræsen? . . . 

Dværgkonge. 
Den første Gang, jeg kendte 
Du bar Skæg under Næsen! 

Smaapigerne 

ler. 

En af Smaapigerne 

medens de andre danser. 

Myggedans igennem Luften, 
knap saa let som vor at kende 
Duggens stille Øjne brænde, 
og igennem Blomsterduften, 
lutter Længsel, lutter Ømhed, 
snor vor lette Kæde sig. 

Saadan gennem Sommernatten, 
ej af nogen Tyngsel bunden, 
svævende i Dæmringsstunden, 

slynger Elskovslængslen sig. 
Vølund, Vølund, fangne Mand; 

grib vor Kæde — hold den an! 

Dværgkonge. 
Hørte Du det, Mutter? — 



Dværgdronning. 
Tys! 

Dværgkonge. 
Er vor Ven i Fare stædt? 



Dværgdronning. 
Han er Mandfolk — just som Du, 
ømmer under Smærter sig, 
skriger op ved slet Behandling, 
vil bestandig Lækkerbidsken, 
har hos Hervør haft det godt, 
mener nu, hun aldrig kommer 
med den gode Tid tilbage — 
gumler paa sin Tvivl, sit Nag, 
som en fangen Rotte gumler 
paa en oret Hvedekage! 

Dværgkonge. 
Ved mit Skæg! Du kan ha' Ret 
skøndt det er uhyre dumt 
at jeg siger Dig det, Mutter! 

Dværgdronning 

stryger ham over Kinden. 

Fatter! var Forstanden blot 
lige god med Hjærtelaget . . . . 



Dværgkonge 

fortrydelig. 

Naa, lad vær' . . .! 

Dværgdronning. 
Kom, kom, Du Gamle! 
Du har dog til Brud mig taget 
dengang jeg var ung og springsk, 
nu faar Du beholde mig 
som jeg er — og som jeg taler — 
mene Dig det godt, det gjør jeg! 

Dværgkonge. 
Blot I Kvindfolk faar jer Vilje 
og beholder sidste Ordet .... 
aa, jeg er just ej saa dum! 
Men Du dækker godt mig Bordet, 
sørger altid for min Livret, 
pusler mig min Sovepude, 
gnider Gigten af mit Knæ 

ak ja, det gaar ned ad Bakke; 
Du er ikke ung og springsk, 
og jeg er — et gammelt Kræ, 
som faar ta' med Dig til Takke, 
Du, som «mener» mig det godt, 
bare Du faar Lov at snakke! 

Dværgdronning 

kærtegner ham. 

Lille Fa'r vi faar vel hjælpe 
paa vor Ven, den fangne Vølund, 
for vor egen Lysalfs Skyld! 

Dværgkonge. 
Men hvad vil Du, jeg skal gøre? — 
og hvor er han? — vis mig ham! 

Dv2?rgdronningen giver Smaapigeme og Alferne et Vink; de frembæreren 

Dukke — paa en naiv-bamlig Maade forestillende Vølunds Skikkelse — og 

bringer den til Sæde ligeoverfor Konge og Dronning. 

Dværgkonge. 
Er det Vølund? Naa, lad gaa. 
Anderledes tyktes han mig 
— mere diger, mindre klejn — 
da jeg sidste Gang ham saa'. 

Dværgdronning. 
Fangenskab gør ikke fager, 
Sorg og Savn gør ikke trind. 
Alle ændres vi med Tiden, 
dels i Sind og dels i Skind. 

Dværgkonge 

betænksom, lægger sit Scepter paa Næsen. 

Skal vi gi' ham lidt at spise? — 
Firben-Steg med Fluer spækket — 
eller Faarekylling-Suppe? .... 

Dværgdronning 

smiler. 

Næppe stiller det hans Sult. 
Længes gør han, stakkels Mand, 
imod Sol og Lys og Frihed, 
længes navnlig mod sin Hervør, 
har en Fjederham sig gjort, 
men kan ikke Værket magte, 
gram i Hu som han er bleven, 
bitter imod Alt og Alle — 
sligt er ej for Værket sundt. 

Dværgkonge. 
Ja det gjør mig grumme ondt ..... 
lad ham først faa lidt at spise ! — 

Sraaapigerne og Alferne begynder atter deres Dans om 

Vølunds Billed. 

En af Smaapigerne. 
Lad os. Konge, Vølund vise, 
hvordan Maskerne man knytter 
fingernem med Fjer ved Fjer; 
lad os andre Dun ham bringe, 
at de smidigt-gyldne Ringe 

fuglelet paa Svanens Vinge 
hæve kan hans sjunkne Ler! 

Dværgdronning. 

tager Sceptret fra Kongen, svinger det, siger. 

Nu gaar Sommernatten ind 

tyst igennem Døgnets Dør 

som en elskovs-bunden Kvinde 

til sin Elskers Leje gaar: 

og hun lader tyst sin Klædning 

ned for Sengestokken glide, 

lægger ømt sig ved hans Side 

dækt af sit udslagne Haar. 

Mens han sover vaager hun, 

ventende det Nu, hvor Øjet, 

det, hvori hun drak sig Rus, 

undrende og lyst fornøjet 

skal paa hendes Hvidhed hvile — 

og hun kan ej selv derfor, 

men ad Søvnen maa hun smile,- 

hun, som drog de hundred Mile, 

for at skue ham, hun elsker, 

være hans endnu en Gang! 

Væk ham ej — men syng jer Sang, 

flet en Krans af fagre Minder, 

hvori han det Billed finder, 

som han famlende og skuffet 

har forsøgt at eftergøre, 

han, den Nar, som blot behøved 

sig et lidet Gran at røre 
for at eje, hvad han savner 
og hvad aldrig han har mistet. 



Dværgkonge 

som under Dansen og Sangen er sovet ind, vaagner nu. 

Kone! Du har dig fordristet — 
Du har atter til mig puffet — 
og mit Scepter har Du snappet — 
nu, det skal vi nappes om! 



Dværgdronning. 
Lad Du mig kun Sceptret føre — 
det gør mangen Dronning bedst. 

Dværgkonge. 
Du vil paa den høje Hest . . .? 

Dværgdronning. 
Jeg er saddel-fast, det véd Du. 
Hej, Smaapiger — rap Jer, kom! 

Musik igen. 

Bring mig hid, hvad I har sanket 
sammen i den stille Lund 
mangen upaaagtet Stund 
medens Alfen bly sig bader 
i den klare Midnats-Dug: 

Hervørs Ord og Hervørs Lader, 
hendes Smil og hendes Suk, 
hendes Tanker før de traadte 
frem i Handling og forraadte 
det, en Jomfru-Vilje gemmer 
som sin kyske Helligdom! 



Dværgkonge. 
Aa, naar det til Stykket kom, 
er hun vel som alle andre. 
Denne Helligdom maa vandre 
Kødets Gang — og gaa i Stykker: 
saa er dér de hundred Nykker, 
Kvindelist og Kvinderænker, 
naar hun først sig sikkert bænker 
saddelfast i Fruer-Sæde, 
hun som Vært — og han som Gæst 
i en kedsom Huslivs-Fest .... 



Dværgdronning 

slaar ham leende med Sceptret. 

Fatter, sov! Det gør Du bedst. 

rejser sig og svinger Sceptret. 

Frem, Smaapiger, frem! 

Alfer, kom hid! 

Grib ud i Luften, 

hvad Haand ej mægter fange! 

Natten er fuld 
af skære, fine Sange, 
tanke-lette Fnug, 
for vage for Gamlings Søvn. 
Hvo, som har Ungdoms-Længsel 
til Drømmens Hovedpude, 
han hører Jer, han fatter 
de lydløst faldende Fnug! 



Første Smaapige 

^rem — griber ud i Luften — som fangede hun noget ind — og nedlægger 

det for Vølunds Biiled. 

Her er hvert Fjed, hun traadte, 

hvert Vejr-drag, hun drog; 
Smilet, hvis Lys forraadte 

hvor Hjærtet i Varme slog. 

Tag det, Vølund! 
behold det for dit Værk! 



Anden Smaapige. 
Her er den Haand, hun lagde 

i din, som den krystende tog; 
hvert sandt Ord, hun sagde, 

hun, som Dig aldrig bedrog. 

Behold den, Vølund! 
vogt det for dit Værk! 

Første. 
Her — her er 
den liden Fold, 
hun lagde i Panden, 
naar kløgtig hun tænkte 
igennem, hvad Du sagde, 
og raaded Dig bedre 
end selv Du mægted . . . 

Anden 

smilende. 

Og her er Maaden, 
hvorpaa hun Særken hægted 
foran i Halsen 
og rødmed, naar ikke 
Hvælvet skjultes — 
Sneen, hvis Hvidhed 
Du lønlig betragted, 
endda hun sagde: 
Jærnet kølnes paa Essen! 

Nit nu, Vølund, 
de smaa Ringe sammen; 
dæk dem med Svanedun 
bløde som Hervørs Sne! 

Første. 
Og her er Ryggens 
svaje Bugtning, 

naar op hun tren 
ad den stejle Brink, 
og Læggen spændtes 
over Anklens Slankhed, 
og Hovedet knejste 
over Skuldrenes Bredde 
det lille Hoved, 
som bares saa højt! 

Stræb nu, Vølund, 
med Fjederhammen, 
at Du kan følge 
i Flugt hendes Slankhed 
gjaldt det endog 
et Fjæld at storme, 
gjaldt det at række 
Himlen selv — 
foran gaar hun! 

Anden. 
Og kan Du ej finde 
Maskernes Slyngning — 
trættes Du under 
møjsommeligt Arbejd 
og mener at Lønnen 
udebliver — 
Mand, som Du er, 
hvis Længsel vil spores 
af mer end Luft: 

saa tage Du dette — og dette -- og dette 

de Favntag, som leger 

igennem Luften 

ombølget af Kys — 

Sommernattens Kys, 

blomsterduft-mættede — 

ømme Smaafugles, 

saftfyldte Planters 

Kærlighedsfavntag .... 

Første 

afbryder. 

Nej — her! — tag mine — 
de er som Hervørs: 
søgende, vigende, 
skaanselsbedende, 
skælvende, higende, 
taarefyldt jublende, 
sejers-blufærdige 
Kvindefavntag 



Nit over dem 

din Fjederhams Ringe: 

og Du vil storme 

Valhallas Porte 

med Stang i Haand 
og kryste din Hervør 
i Favn som Valkyrie! 

Hør os, Vølund! 

VøLUND 
løfter Hovedet isøvne, udstrækker Haanden, kalder svagt. 

Alvide-Hervør! 

Det bliver mørkt. Synet forsvinder. 

Lysalf 

bøjer sig hastig over Vølund, strygende hans Tinding. 

God Søvn Du fanged — 
trænger end til mere: 

kalder. 

Puslinger frem! 

Synet er der atter — i den lyse Sommernat. Alfer, Puslinger, Dværge og 
Smaapiger dansende foran Dværgdronning og Dværgkonge. 

En af Alferne. 
Vakt blev Vølund — væk ham ikke, 
giv hans Mistro Mjød at drikke! 
Vi har stjaalet den hos Bien — 
Bien hos sin Dronning laa. 
Lille Bi! vi laaner hos Dig — 
Du har nok at tænke paa! 

En anden af Alferne. 

ler. 

Drik dig, Vølund, jævngod Rus — 
Musen sover hos sin Mus 
sødt paa Mossets Silkehynder; 
over Blad og over Straa 
Ædderkoppespindet gynger, 
Alfen træder Dans derpaa, 
træder Traadene isønder 
mens han hopper, mens han synger 
let i Sind og let paa Taa! 

FøRSTK Alf. 
Alle Smaating er vor Sag, 
dem, vi vogter nøje, nøje: 
Sig os, om Du Hervør saa' 
i sin røde Vadmelstrøje? 
Altid skævt paa Bænken sad hun, 
naar hun malkede sin Ged; 
Mælk flød over Kummen ned — 
rolig, Mætte! rolig! bad hun, 
men den sparked, hun blev vred, 
fuld af Mælk de myge Hænder, 
og hun vendte sig og lo 

med de store hvide Tænder: 
Geden løb, og Hervør lo! 

Smaat er Stort, det faar Du tro! 

Første Smaapige. 
Ikke Hervør brynjeklædt 
er den Skat, som mest Du savner. 
Mand ej Mand men Kvinde favner; 
og naar Du er ensom stædt, 
mindes Du i sorgfuld Grublen 
ikke Nakkens Sejers-Kast, 
da hun greb om Spydet fast, 
men den ganske lille Snubien 
over Tærsklen til jert Kammer, 
mens hun ublidt ømmed sig — 
hun, som ler ad Slagets Skrammer! 

Dette Av! det har jeg grebet — 
grebet hendes lyse Smil, 
da Du fanged op med II 
hendes Legem i din Arm 
og bar hende hen til Lejet, 
hvor Du Fod i Ankel drejed 
ret omhyggelig og laénge, 
og med Kys bedækked den -- 
til hun lo og hvisked: Ven! 
Ilden slukner paa din Esse 
mens Du selv blir lidt for varm! 

Dværgdronning 

udstrækker Sceptret. 

Tag det Alt. Nu lider Natten ; 
snart er Alfers Leg forbi: 
Hun-Bjørn kravler af sin Hi, 
Vildt og Tamt paa fælles Sti, 
og Du maa til Værket, Vølund, 

for at hæve Drømme-Skatten. 
Sød er Sommernattens Stund, 
Sødme har vor Puslingskare 
kastet i dit Fængsels-Blund, 
i dit Mismods Skygger ind, 

friet Dig for Tvivlens Fare. 
Ikke bæver dog en Vind 
gennem Birk og Grans Forgrening 
saa foryngende, saa liflig 
fyldt af gyldent Morgenliv, 

som der bæver Skønhedsaande 
i den herlige Forening, 
Kraft og Ømhed, Mand og Viv: 
skægget Mund ved Rosenkind, 
Mande-Lænd mod Hoften trind, 
solbrændt Haand om Halsen bleg, 
mægtig Arm om mygest Midie, 
Kvinde-Stolthed som en Vidie 
krystet af en Kæmpe-Eg. 

Dette Billed vil vor Leg 
gen-opfriske til din Gammen; 
Ask og Embla atter sammen, 
dem, som Odin, Høner, Løder 
skabte til at vorde Et. 

gør en dyb Bøjning 

Bring mig hende. Puslingskare, 
før mig Hervørs Billed frem! 

Dværgdronningen svinger Sceptret. Alfer, 
Dværge og Smaapiger frembærer et Billed af Hervør — 
paa samme barnlig-groteske Maade fremstillet som Vølunds 
Skikkelse. De bringer de to Dukker sammen — klapper i 
Hænderne, ler, og danser omkring dem. En af Dværgene 
optænder smaa Blus i Halvkreds om Parret. 

Dværgene 

synger. 

Spirrevirre — pirrevirre -— Lys i Lund! 
Blink i Øje — Smil om Mund! 
Kurremurre — durremurre — Ild i Barm: 
nu sover Hervør i Husbonds Arm! 






I I ! 



Alferne. 

synger. 

Tyst paa Taa ~ væk dem ej! 

træd med Fløjelsfjed som Katten; 

kend, hvor hvide gennem Natten 

vore Venner skinner hist! 

Smaafugl vaagner paa sin Kvist, 

spiler Næbet op ved Synet, 

medens Gryets hulde Dis' 

stryger gylden Dug af Brynet. 
Solen om en liden Stund 
vækker dem med Kys paa Kinden 
lad os derfor, Mund ved Mund, 
se dem kysse sig forinden! 

Første Smaapige. 
Kunde jeg blot gaa imellem — 
føle Læbens bløde Dvælen 



Anden. 
Søster^ Du er altfor kælen — 
fy, det lader stygt at ville .... 

Første. 
Aa, man har dog Følelse — 
selv om man er nok saa lille! 

Alfen og Smaapigerne er steget op bag de to 
Billeder og nærmer deres Amigter til hinanden. Derved 
falder Billederne fremover og ned i Ilden. Den slukkes. 

Puslingerne udstøder et Skrig. Musiken hører op. Synet 
forsvinder. 

Det er mørkt som før i Nidungs Smedie. 

VøLUND 

vaagner, rejser sig halvt overende. 

Lysalf — Baalet slukned 

Lysalf 

smilende. 

Sove fik Du, Herre ... var Søvnen god.? 

VøLUND 
stryger sig over Øjnene ; forbitret. 

Koglet har Du for mig slet skal sligt 

lønnes: 
daare stakkels Skrantning .... Hug skal Du 

have! 

Lysalf. 
«En Mand er ej Stakkel om end han skranter!* 
Saa siger Storskjalden — husk det, Herre! 

VøLUND. 

Koglet har Du for mig — og Ondt gjort værre! 
Mørket mig tykkes dybere — nu da jeg saa' Lys. 
Lysalf, Du vogte dig — vakt har Du min Vrede; 
Hævn vil jeg have — da Hervør ej jeg faar! 

rejser sig helt, slænger den ene Krykke, arbejder sig ved den anden over mod 

Essen, støtter sig dér ved Stenvseggen, begynder at drage Bælgen, stirrer i de 

opfriskende Gløder og rager grublende med Tangen i Asken. 

Lysalf 

er fulgt efter ham. 

Ej vredes Du, Herre! — Godt jeg Dig vilde; 
minded Dig om Møen 

VøLUND 

afbryder vildt. 

.... som Storskjalden kvad: 
«Paa Møers Ord ej meget Du stole 
og ej paa hvad Kone kvæder; 
thi paa svingende Hjul deres Hjærter skabtes 
og dem lagdes Bratsind i Bryst.* 

Har mer Du paa Hjærte.? — hvis ej, da gaa! 
Her bliver Ondt at skue -- for længe jeg sov. 

Lysalf. 
Aldrig gaar jeg fra Dig — mindst naar ondt Du 

tænker; 
ingen kan sig slide bort fra sit eget Hjærte. 

VøLUND. 

Men Alle kan træde paa Hjærtet, til det raadner; 
traadt har de paa mig . . . pak Dig og gaa! 

Peger bydende mod Døren; gennem Gluggen ved Siden 
ses nu Dagningen tydeligere; en Hagl- og Snebyge raser 
gennem Skoven derude — saa stiller det af; Svartalfs 
Snorken høres henne fra Lejet. 

8 

Lysalf 

tøvende ved Døren 

Tys, Herre! — Fjed gennem Skoven jeg hører. 

ser ud gennem Gluggen. 

Grimur og Gramur — hvide af Sne. 

VØLUND. 

Da er det ogsaa det eneste Hvide 

paa Øgleunge-Parret .... sort er deres Sind. 

Lysalf. 
De lister sig hidover — de nærmer sig Døren — 

VøLUND. 

De nærmer sig Skæbnen . . . . saa lad dem ind! 

Lysalf aabner Døren, som er stænget med en Bolt, 
for Grimur og Gramur. De træder ind, væbnet med korte 
Sværd, Bue og Pil.e, ryster Sneen af deres Skindkjortler, ser 
sig usikkert spejdende og begærlige om efter de blanke 
Metalgenstande, Staal, Bronce og Guld, som dækker 
Væggene. 

Grimur. 

snubler over den sovende Svartalf. 

Va'r dig Gramur — her ligger en Lænkehund. 

Svartalf 

vaagner, knurrende. 

Va'r jere Poter — Hunden bider! 

VøLUND. 

Hvad søger U — 



Grimur 

ser studs paa ham. 

Søger? Hvad spørger Trællen! 
Guld vi søger — vor Fa'r er karrig. 

Gramur. 
Og Vaaben. Skærp mig min Pile-Odd, Du! 
og lav mig en Kniv, som skær' gennem Sten. 

VøLUND 

smaaleende. 

I fører jo Knive, som skær' ind til Ben! 
Skarpere vil I dem.? .... Godt! jeg skal skærpe. 

til Lysalf, som iagttager ham spørgende. 

Lysalf, ræk mig de Junkeres Sværd — 
og giv dem af Guldet, som nederst hænger. 

Lysalf. 
Men, Herre! Kong Nidung 



VøLUND 
kaster Knivene ned bag Essen. 

Gør som jeg siger; 
ræk dem en Ring hver — naar Ring dem lyster. 

med forstilt godlidende Betoning. 

Thi vel har Kong Nidung talt sin Guld-Skat, 
og vel har han Adgang forbudt til Holmen: 
men Fader og Sønner er dog ét Kød kun 
med samme Hu i det samme Bryst — 
og Afkommets Vel er Gamlingens Lyst. 

Grimur og Gramur har faaet hver sin Guldring: de 
griber dem begærligt, maaler hinandens Ringe. 

8* 

Grimur. 
Nej, din vil jeg ha', Du! Min er den mindre — 

Gramur. 
Prøv kun at ta' den! — det skal jeg hindre — 
jeg er den stærkeste .... 

VøLUND. 

leeende. 

Puds, Dogger! puds! 
At nappes om Knoglen, den Ting er i Orden. 

Gramur. 
Du spøger — og er dog en Krøbling vorden. 
Saa let kan en Træl forglemme sin Harm. 

VøLUND. 

Ak, unge Herrer, jeg blev saa arm 

— trods Guldet, jeg smedder — at ikkun mig 

rester 
Lyst til for Godtkøb at kunne le. 
Dog vogt Jer, at ej I til Skade kommer — 
thi Afkommets Harm er Gamlingens Ve! 

Grimur. 
Han spotter os, Trællen! 

hæver sin Bue og sigter. 

Nu va'r dit Øje! — 

VøLUND 

løfter afvæi^ende Haanden, smaalcende som før. 

Jeg staar ej for Pil -Skud — skøndt Spas jeg 

ynder. 
Men nu, da jeg gavmild har vist mig mod Eder, 
saa gaar I vel ind paa en Spøg til Gengæld? 
Nyfalden Sne er blødeste Hynder 
at træde sin Vej paa .... naar atter I lider 
at gramse paa Guldet og hilse paa Smedden 
— ham, som til Essen er fange-bunden — 
saa gange I baglæns herhid gennem Lunden! 

rækker op til Hylden over Essen og viser en mægtig Guld-Ring frem. 

Næste Gang faar 1 — en Ring om Jer Hals! 



Slig Spøg 



Grimur 

tøvende og tvivlraadig. 



Gramur. 
den koster kun lidt allenfals! 

drager ham leende ud med sig. De ses gennem den aabne Dør gaaende bag- 
læns ind i Skoven, idet de sommetider le« nde standser og sigter med Buen. 

Saa vender de sig og gaar bort. 

VøLUND 
huriig, med forandret Mine. 

«Næste Gang» lyver. Hvorfor vel tøve.^ 
Nu maa det være — vakt er min Hævn. 
Svartalf! . . . 

SVARTALF 
springer op. 

Herre ! 

VøLUND. 

Fluks! drag din Kniv — 
efter dem — ind gennem Tykningen list Dig - 
Kniven i Nakken — tag deres Liv — 
bagfra; — skær Hoved af Halsen — skynd 

Dig; - 
Hoveder, Ringe — bring dem tilbage; — 
Kroppene -— kast dem for Vilddyr hen — 
Aadsler til Føde for Ravn og Krage! 

gnider sig i Hænderne, 

Saa skal her smeddes, Du laadne Svend! 

SVARTALF 
hvæsser sin Kniv med et Grin. 

Endelig kom vi til Arbejd igen! 

skynder sig ud. 

Lysalf 

som har villet spærre Svartalf Vejen. 

Herre, betænk Dig! .... 

VøLUND. 

Han er alt borte — 

Lysalf. 
Dagen vil lyse paa Niddings-Daad — 

VøLUND. 

Lysalf — spar dine gode Raad: 
Niddings- Værk var her i Skyggerne sorte; 
Lige for Lige — og Blod for Graad! 

to kvalte Skrig høres fjærnt. 



V 
V 

Eja! de Ravneunger, som skreg! — 
truffet tilsammen! .... Lysalf, saa bleg? — 
Staar Du og bævrer som Græs over Eng.? — 
hurtig, drag Bælgen ... til Arbejd, Dreng! 

Lysalf. 
Aldrig jeg drager din Bælg-Lænke mer; 
for sidste Gang Lysalf Du for Dig ser! 

VøLUND 
lægger Tænger, Hamre, File, Mejsler, Alt tilrette paa Essen. 

Lidet jeg beder Dig — gaa kun din Vej 
deden Du kom — her savnes Du ej ! 

Lysalf 

omfatter hans Knæ 

Mester, jeg bærer Dig bort paa min Bag, 

var end min Ryg baade klejn og svag; 

slæber Dig bort, under rindende Graad, 

til Strandbredden ned, hvor jeg tømred en Baad. 

Guldet og Værktøjet fører vi med, 

ro vil vi fjærnt til et fredsælt Sted; 

dér vil vi rejse af Fortidens Aske 

Essen paany — og mestre tilsammen 

kærligt, endrægtigt, Maske ved Maske, 

nittende, knyttende Fjederhammen, 

borte fra Nidung, fra Hævn og fra Død — 

leve i Haabet Livsdagen sød! 

har sluppet Vølund, griber Fjederhammen og ho'der den indtrængende bedende 

frem imod ham. 

VøLUND 
snapper den fra ham, kaster den paa Ilden, som blusser højt op. 

U-nyttigt Værk for meensvoren Viv! 

Lysalf 

med et Skrig, holder Hænderne for Øjnene. 

Vølund! det bøder Du med dit Liv! 

styrter ud. 

VøLUND 

ser mørkt efter ham. 

Hvad kender til Livet en dun-skægget Pilt? 

Løb kun af Lære! — Mit Liv det er 

spildt. 

stirrer omkring sig. 

Mørkt og sodet, 

knugende — trangt: 
til Frihed er fjærnt og til Haabet langt! 
Aldrig skal Kvindesmil lysne min Hule, 
Ilden kun flammer — den Ild, som er kold! 

Kom her en Kvinde o Guder deroppe, 

lidet hun skulde kun le i min Vold! 
Mætte jeg vilde mit Nag i det vaade 
Øje, som trygled forgæves om Naade. 
Svalne min Elskov? ... nej slukne mit Blod 
. i Kærtegn, som stjal hendes bedste Klenod. 

raaber, ude af sig selv. 

Røvere — Tyve! kom hid — kom hid 

jeg spytter som Hugorm efter sit Bidd! 

SVARTALF 
ilsomt ind, med Skødskindet sammenfoldet foran sig 

Her, Herre! Blomsterknopperne — 
Stænglerne blev derude! 

kaster to Hoveder hen paa Essen. 
VøLUND. 

Ret saa — rap Dig! 

lad Ilden flamme! 
Pandeskaller — Drikkeskaaler — 

Skænk deri for Kongen! 
Pest skal ham ramme — 
Sot skal ham lamme, 
Rædsel gennemryste 
hans møre Ben — 

faar han en Dag at vide, 

han drak af sin Øjesten! 

begynder at arbejde. 

SVARTALF 

lytter. 

Bi lidt, Mester! — jeg hører Kviste knække, 

spørgende. 

fik jeg mon ikke Livet af dem begge? 

VøLUND. 

Spar til Aftenhvile — dumme Dreng — dit Vid ! 

SvARTALF 

gaar til Døren. 

Herre, den høje Jomfru! —hun kommer lige hid! 

BøDVILD 

træder ind ad Døren, med Spyd i Haand, en kort Dyrehud kastet over 
Skuldrene, Sølvbælte om Livet, opkiltret brun Uld Kjortel. 

VøLUND 
vender sig imod hende, som tøvende er bleven staaende indenfor Døren. 

Hvi kommer Du hid 

til den fangne Træl paa Holmen, 

Kongens Datter? 

BøDVILD. 

Vildsoen vilde jeg jage — 
forvilded mig hid. 
Nej, hvorfor lyve? — 
Ærind har jeg til Smedden. 

drager Guld-Slangeringen op fra sit Bryst. 

Bødvild byder Dig 
bøde hendes Ring; 
vredes vil min Fader, 
om han saa' den isønder. 

VøLUND. 
som har skrabet en Askedynge hen over Hovederne. 

Lad se! 

BøDVILD. 

Først skal Du svare, 

om Du aarker det Arbejd'. 

VøLUND. 

U-skuet Ting 
taler jeg ej om! 

BøDVILD 

frem, rækker ham Ringen. 

Her er de tvende 
Stykker at hele! 
Kan Du det? 



VøLUND 
betragter Stykkerne. 

Bøde 
den Sag, jeg smedded: 
vist kan jeg detl 

ser hvast paa hende. 

Bryde isønder, 
hvad Du ej kan bøde, 
om Du end satte 
dit Liv derpaa — 
det kan jeg og\ 

SVARTALF 

ler. 

Ha, ha, ha! 

BøDVILD. 

Hvi lér den lumpne 
Træl dér i Krogen — 
kan Du ej tæmme 
dine Tjenere, Smed? 

VøLUND. 

Ud med Dig, Svartalf! 
ej bruges Svende 

her hvor et Mester- 
Stykke skal gøres. 
Ud! 

SvARTALF grinende ud. 
BøDVILD. 

Hvast er dit Blik — 

VøLUND. 

Har Du mon glemt det 
fra sidst Du raabte: 
skær dybere? 

BøDVILD 

støttet mod sit Spyd. 

Tal ej om Ting, 
som ej kan ændres — 
gør nu dit Arbejd — 
forlang saa din Løn! 

VøLUND 
smiler, mens han lægger Værktøj tilrette ved Ilden. 

Liflig skal den blive .... 
drag Bælgen, Bødvild! 

BøDVILD. 

Jeg drage Bælgen.? 

Du glemmer, hvem jeg er ! 

VøLUND. 

Du glemte, hvem jeg varl 

mumler. 

snart skal Du det kende — 

BøDVILD 

Tal højt! Ej ræddes 
jeg for dine Trudsler. 
Tæmmet har jeg fler' 
end Du kan nævne! 

VøLUND 

med foratilt Sagtmodighed. 

Nævn mig den Smed, 

som, .mens han retter Guldet, 

blæser paa Luen — 

ingen slig jeg kender! 

Er og dine Hænder 

store og hvide, 

mindre og grove 

blir de ej ved Bælgen! 

BøDVILD 
stiller Spydet fra sig, drager Bælgen hastig. 

VøLUND 
ler. 

For fort — for fort! 
snart vil Du trætnes. 

Sindigt maa der blæses, 
at jævnt der kan smedes. 

Ret saa! 

BøDVILD 

dragende Bælgen. Luen oplyser hendes stolle, bydende Miner — og Vølunds 

Ansigt, hvis Udtryk stedse skifter. 

Fortæl; hvad har Du virket 
her i min Faders Brød? 
Kvalmt er her inde .... 

VøLUND 
skotter til hende. 

Her i mit Ansigts Sved 

har jeg Kostbarheder virket .... 

BøDVILD 

nysgerrig, peger mod Askedyngen. 

De skjules vel i den Dynge? — 
den skinner mig saa rød! 

VøLUND 

henkastet. 

O — det er nogle Skaaler, 
jeg først skal til at lave: 
Drikkekar for Kongen — 
til Skænk og til Gave! 

Jeg tænker at besætte dem 
med kostelige Stene — 

ler. 

Perler som Øjeæbler 
skulde jeg mene! 



Lad se! 



BøDVILD 

slipper Bælglænken. 



VøLUND. 

Nu slukner Luen — 
bliv ved dit Værk! 

ser spottende op imod hende. 

Du taber jo Vejret, Kongs-Mø; 
dit Bryst gaar højt bag din Særk! 
Ej dog, for stolte Bølger — 
hvem der til dem stod Fadder ! . . . 



BøDVILD 

drager Bælgen. 

Spild ikke Tid med Sladder! — 
bliver Ringen snart hel? — 

VøLUND. 

Det gaar ej saa fort, som Du tænker. 
Bi — Du maa være tørstig — 
dit Ansigt staar i Sved. 
Af Mjødbollen jeg Dig skænker — 
det løber helt liflig ned. 

rækker op til Hylden over Essen, tager Øl-Kumme og Bæger, skænker, byder 

hende. 

BøDVILD. 

Trælle-Drik — nej! 

VøLUND. 

Saa drikker jeg Dig til! ... . 
Ah — som Honning den smager: 
Sødmen fylder Brystet — 
det Mund-Godt tidt mig trøsted — 
drik dog 

BøDVILD 

tørrer sin Pande. 

— en Slurk jeg vil! 

drikker. 
VøLUND. 

Ej sandt — det linder for Heden? 
til Ilden er Du ej vant. 

ler. 

Du nipper ej — maa jeg sige! . . . 



BøDVILD. 

For stærkt dit 01 jeg fandt! 

giver ham Bægret tilbage. 

Den ruser — din Drik! 

griber sit Spyd. 

VøLUND 
slaar over i Tonen. 

Taaler Du ej, Kongs-Mø, 
med Spyd i Haand, 
med Staal om dit Hjærte, 
Smeddens Mjød? 

Lidet taaler Du da? . . . 

retler sig ivejret, peger. 

Men Bælgen maa drages, 
at Guldet kan bødes! 

BøDVILD 
støttende sig til Spydet. 

Jeg synes, Du vokser — 

svandt dine Krykker? 

Slig saa' jeg Dig aldrig før! 

VøLUND 
retter sit Blik imod hende. 

En Anden saa' mig 
mere fager end nu; 
En, som var mere 
højbarmet end Du! 

ser op imod Loftet, lægger Hænderne over sit Hoved, mumler. 

Hervør-Alvide! 

krummer sig sammen af Smærte. 

BøDVILD 

stiller Spydet kdi sig, spottende. 

Har Du haft Viv? — 
det var vel en Dværgekone! 
Smaat og Stort 
parres jo tidt! 

Vølund 

har atter grebet sit Værktøj, uden at agte paa hende, siger bydende. 

Drag Bælgen, Bødvild! at Ilden ej slukner 

BøDVlLD. 

Sige mig, skal Du, 
hvorlænge dit Arbejd varer — 

VøLUND 
kort. 

til det er gjort! 

BøDVILD. 

Ej vil jeg staa her 

som dag-tinget Trællekvind! — 

VøLUND. 

Vidste Du, hvem jeg var, 
anderledes vilde din Tale være — 
som dine Tanker er andre, 
naar Du gaar herfra! 

BøDVILD 

betragter ham med stigende Opmærksomhed, idet hun stundom støtter sig mod 
Muren og atter uvilkaarligt drager Bælgen. 

Fortæl — men lyv ej for mig: 

hveden er Du kommen? 

hvem er din Æt? 

Lidet tykkes Du mig Træl, 

snarere Kæmpe! 

Havde jeg vidst det straks, 

meget var da ændret — 

endnu kan meget ændres: 

Forlig kan jeg byde! 

VøLUND 

ser truende paa hende. 

Forlig mig da med min Helsen — 
forlen mig med stjaalne Kræfter, 
giv mig min Lykke tilbage — 
og dag-tinge kan vi om Fred! 

BøDVILD. 

Mørkt er dit Ord, 
og mørke dine Øjne: 
liden lysner i dem — 
for Luen jeg ikke ræddes, 
kun for din Mjød. 
Fortæl, mens Du smedder! 

VøLUND 

foræller under Arbejdet, idet Skovens Susen og Vandets Brusen derudenfor 

høres som en ledsagende Musik. 

Min Farfar var Konge; paa Strandhugst han 

fo'r, 
med Blodrødt han mønjed sin Drage; 
ham fulgte en fuldtallig Hird ombord — 
og fuldtallig kom den tilbage. 

I Øst-Leden hugg de; da raabtes der vidt: 
hvo kan mod den Ulve-Hird stride? 

Naar Ulvene ret mange Mænd havde bidt, 
mod Kvinderne var de helt blide — 

hun gør en Bevægelse, han iagttager hende og siger bydende. 

Drag Bælgen, BødviFdl at Ilden ej slukner. — 



fortsætter. 

9* 



132 



Hans Drage løb op en Midie-Nat 
paa Stranden ad Sølvstriber lange; 

Maanen stod blank over kul-svart Krat, 
hvor Fjorden krøb ind som en Slange. 



Alene gik Kongen, med Skjold og Stang, 
at spejde, hvor Fjorden tog Ende; 

dér gjordes den korte Vaarnat ham lang — 
en Havfru saa finge han kende. 



Halvt skvulped i Vand hun, halvt sov hun i 

Sand 
med levende lysvaagne Øjne; 

rodfæstet saa' han, den kvinde-fro Mand, 

Lemmerne lysende nøgne. 



De bød ham til Hvile; der mæltes ej Maal; 

han drog hende til sig med Mildhed; 
hun veg, da hun skønned hans Ringbrynjes 

Staal - 

han krænged den af sig i Stilhed. 



Han slænged sit Skjold og sin Lansestang 
— trods Fjende-Haand kunde ham gribe; 

hans Øjne fortryllet ved Pigens hang 
under Maanens sølvgrønne Stribe. 

Og Blikke mødtes af Blikkets Dyb, 
hvis Bund ikke Lod kunde finde; 

han troed at Havet kun hused Kryb 
men aldrig saa herlig en Kvinde. 

Han saa' i et Øje saa sugende hvast, 
at næsten han skjalv ved dets Møde; 

hun holdt i sin Favn ham saa knugende fast, 
at Vejr-draget næsten ham døde. 

Han tyktes, det var i en Malstrøm han laa - 
den kæntred ham brat overende; 

paa Bunden de rugende Øjne han saa' 
i Had og i Kærlighed brænde. 

Tæt krystet til Havfruens høje Bryst 

han følte de Vover sig runde: 
saa uddrak de Nattens den lifligste Lyst 

af tørstige, pustende Munde. 



Men førend hun slap og i Dybet forsvandt, 
hun satte sin Tand i hans Hage — 

og af-kyssed Blodet, som piblende randt, 
og saa' sig med Had tilbage 

til BøDViLD, for hvem det synes at svimle. 

Drag Bælgen, Bødvild! at Ilden ej slukner. — 

BøDVILD 

med Øjnene stift fæstede paa ham. 

Det var din Farfar? — og Konge han var? 
Dit 01 har ruset mig - lyver Du ikke? 

VøLUND 
ser knejsende paa hende — fortsætter. 

Saa skiltes de. Kongen paa Skibet steg 
og kløved de salt-tunge Bølger. 

Mod Morgen en Stemme bag Roret skreg: 
Konge, din Elskov Dig følger! — 

fortsætter, mere ligegyldig i Tonen. 

De siger, fra den Tid min Farfar sad 

temmelig stille tilhuse; 
at lege med Kvindfolk kun lidet han gad, 

da maatte først Øllet ham ruse. 

Koner han havde, men intet Barn, 

som kunde ham Tidkort være; 
allerhelst drog han paa Fjorden Garn — 

de bugned, sølvblanke, svære. 

Ved Midie-Nat, naar Maanen var ny, 
han gik langs de skvulpende Strømme, 

og standsed, mørk mod den sølvgrønne Sky. 
og syntes at falde i Drømme. 

I slig en Nat han paa Stranden tren, 

da kløved et Mælkebryst Vandet, 
en Arm som et Lyn — den var ikke sen, 

den skød ham en Bylt op paa Sandet. 

Dér blev han med Undren et Drengebarn va'r 
— skøndt nøgent det syntes ej fryse; 

et Arr i Hagen — og det var min Fa'r, 
som Kongen i Kuld monne lyse. 

holder inde, betragter hende bestemt. 

Den fædrene Slaegt har Salt i sit Blod, 

af Havdybets Skød er vi runden: 
Kærlighed fik vi i Overflod — 

og Hadet brænder paa Bunden! — 

Slip Bælgen, Bødvild I — Ringen din er bødet ! 

BøDVlLD 

griber hastig Ringen, betragter den ivrig. 

Som ny den synes — nej bedre den blinker — 
hvassere skinner dens Slangeøjne — 
og leddet den bugter sig ... . 

VøLUND 
retter sig. 

ret som en Havfru! 



Bødvild. 
Herligt Arbejde! — 

VøLUND. 

Stor-Slægten værdigt! 

BøDVILD. 

Du lyyer, Træll Jeg tror ej dit Frasagn. 

VøLUND 
ler. 

Ha, ha. Jeg lyver? — Det koster jo intet! 
Men Du? — betaler Du Smedde- Lønnen, 
hug-prude Jomfru, med høviske Lader, 
grisk efter Glimmer, paa Kvindevis, 
Datter af Karrig-Nidding, din Fader? — 
Løn vil jeg have •— Løn skal jeg faa! 

BøDVILD 

lidt tvivlraadig, vigende. 

Jeg ejer jo intet — kun dette Smykke — 
Du stirrer saa sælsomt .... nævn da din Pris 1 

haanligt. 

Du skruer den vel som en Kræmmer ivejret, 
nyttende ud min Forlegenhed? — 

VøLUND 
skjuler sit B!ik, bøjende sig imod hende. 

Du har mig. Mø, med dit Komme beæret — 
er intet mig skyldig — det jeg véd — 
hvi skulde jeg. Mand for at mestre Guldet, 
benytte mig af din Forlegenhed? 
Saa vilde jeg tale — hvis jeg var æt-stor, 
som nys jeg fortalte, som Løgn Du trdr. 
Tale jeg vilde: Drag bort i Fred! 

Bevar det Smykke, som bedst Du er tjent med, 
hug-prude Mø, til din Bryllupsstund I 
Det skænker Dig Vølund, Heltenes Lige, 
Kunstnernes Høvding, han, som ej vilde, 
højsindet. Mø ved sin Helligdom skille — • 
gav hun end dertil ham skjellig Grund I 

gaar, med knejsende Hoved, ved en uhyre Viljeanstrengelse, kun støttende s'g 
til Bødvilds Jagtspyd, hen mod Døren, som han aabner med et fast Greb. 



BøDVILD 

er traadt over paa den anden Side af Essen, maaler ham med Forbavselse og 

hemmelig, opdukkende Beundring, siger uvilkaarlig, dæmpet. 

Saa' jeg vel Vølund før? 

vil gøre et Skridt hen imod Døren, men bliver staaende, næsten hviskende 

Hvi skar jeg saa dybt! — 

Vølund 

som har iagttaget hende med funklende Øjne. 

Drag bort — som Du gik og kom ej igen ! 

BøDVILD 
har atter d:n hovmodige, trodsende Mine. 

Jeg gaar, naar mig tykkes 



Vølund 

idet han lukker Døren og lader Bolten falde for. 

da stænger vi denl 

ved Døren, vendt imod Bødvild, som staar ubevægelig, med korslagte Arme, 

dybtaandende Bryst. 

Saa vilde 'jeg talt — ifald jeg var æt-stor, 
herlig og gæv og sund paa Lemmer, 

min Friheds Ejermand, stolt som Du selv, 
hvem Plet og Lyde og Vanheld ej skæmmer 

el Skridt nærmere. 

men jeg er jo Træl — ved Dig og din Haand — 
og Trælle fik ej saa højsindet Aand. 

Bødvild 

med begyndende Frygt, tilbagetrængt af hendes haanlige Trodsen og blandet 
med den Betagenhed, hvormed hun stirrer ind i hans lidenskabeligt funklende 

Øjne. 

Hvad vil Du? .... 



VøLUND. 

Smedde-Løn ! 

Bødvild. 
Dér . . . min Ringl — 

VøLUND. 

Nej, bedre Smykke — som aldrig bødes — 

kostbart Klenod for den fattige Krøbling, 

at Ensomheden kan ham forsødes, 

at Fangen kan indfange selv sit Vildt, 

den ædleste Hind i Kong Nidungs Skove . . . . 



Bødvild 

skriger, 'idet hun løber frem imod Døren. 

Ud! ... . 

vil vriste Spydet fra ham. 

VøLUND 
tvinger hende i Knæ. 

Nej først skal paa Holmen Du sove, 

— favnet af Trællen, hvis Liv Du har spildt I 

knækker Spydet over sit Knæ, hæver Stykkerne mod Himlen, staar saaiedes 

stirrende opefter. 

BøDVILD 

krummer sig ved hans Fod ; ser dernæst op — udbryder hæst hviskende. 

Hans Frille? 

VøLUND. 

Dæk nu dit Aasyn til, 

Hervør-Alvidel .... 

BøDVILD. 

Værge mig vil jeg; — 

kaster sig vildt frem, med Ansigtet mod Jorden. 

var jeg ej alt besejret! 

VøLUND. 

Min Mjød! 

griber hende. 

Nu tager Vølund Hævn over Bødvild! 

SVARTALFS 
Latter udenfor. 

Ha, ha, ha! 



I Kongsgaarden. 



Hallen i NiDUNGS Kongs-Gaard; Jule-Kvæld. 

Tilvenstre Høj-Sædet, med lave Trin op til. Sæde for 
Kongen, og for Dronningen (som staar tomt). Foran Kongen 
et Drikkebord, med en stor Mjødkumme og to ens-dannede 
gyldne Skaaler, besatte med Stene og store Perler. Bag 
Kongens Sæde, mellem dette og Væggen, tre plumpt ud- 
huggede Træ-Billeder, forestillende Odin, Tyrr og Thor. 

Væggene er dragne med mørke Drapperier. 

Der brænder Baal ned igennem Hallen — med Drikke- 
borde foran hvert — og disse Baal ses helt ud i den indre 
Gaards-Plads, idet Bagvæggen næsten i sin hele Bredde og 
Højde er aaben og Forhængene trukket tilside. 

Gæsternes Antal er stort: Jarler med deres Følge^ 
Kongens Hirdfolk, Huskarle, Tærner og Skænkere — samt 
Kongens Vagt af Bueskytter nærmest Højsædet. 

Ude i Gaarden er Snedynger fejede op, med Granris 
stukne i Toppen, foran Baalene, omkring hvilke de over- 
tallige Gæsters Følge har Plads. Midten holdes fri. Man 
ser op mod Udhusene en <Krake», et højt Vagt- og Spejder- 
taarn af Tømmer. 

Klar Nathimmel med Stjærner; Maaneskin over Sneen; 
det røde Skær af de blussende Baal i den stille Frostluft. 

Inde i Hallen trækker Røgen fra Baalene op mod 
Lofts-Aabningen i Bjælketaget. 

Paa Vægge-Støtterne er ophængt Hirdens og Gæsternes 
Vaaben — Økser, Skjolde, Sværd, Lanser. 

Øllet skænkes rundt — men uden synderlig Larm og 
Bevægelse blandt Gæsterne, der synes trykkede af Kongens 
Tavshed og Adspredthed. Kong Nidung sidder tilbage- 
lænet; stirrende frem for sig mod Skaalerne paa Drikkebordet 
— nu og da kastende et mistroisk eller spottende Blik om- 
kring sig. Han er klædt i mørke Brog og Kofte, med en 
stor Skind- Kappe over sig; et bredt Guldbaand over den 
lave Pande og de urolige eller sløve Øjne; guldbeslaaet 
Sværd i Skødet. 

Rejgin. 

frem over Gulvet, til Ragnvald Jarl 

Sjelden saa's her 
større Tal af Gæster; 
Hallen blev ej stor nok — 
Gaards-Rummet maatte vi rydde! 

Ragnvald Jarl 

flytter sig nærmere til Baalet. 

Kølig er Festen 
i Kongens Gaard! 

Rejgin, som betragter Kongen, gaar hen til Kongs- 
Skjalden og betyder ham, at han skal træde frem og kvæde. 

Kongs-Skjalden 

dæmpet til Rejgin. 

Først smøre Du 
med godt Fedt 
min Harpes Strenge, 
at tale de kunne! 

Rejgin 

gaar op til Kongens Drikkebord, øser i et Horn fra Mjød-Kummen, rækker 

Skjalden Hornet. 

Fraas nu i Fedmen 
fra Kongens eget Bord; 
lad saa dit Drapa 
drive derefter! 

Kongs-Skjalden 

tager en god Slurk. 

Konge-Mjød gi'r Kræfter — 
men Vommen er endda slunken ! 

vender Lommen ud paa sin Kofte. 

ikke er der god Raad 
paa Guld her i Hallen! — 
lomme-let gør stemme-tung, 
om Øllet end kan smage! 

Rejgin. 
I mine Ungdomsdage 
købslog ikke Skjalden — 

Kongs-Skjalden.' 
Hyren var derefter, 
og Brødet ej saa dyrt! 

Kong Nidung 

ser mørkt hen imod dem. 

Hvad snakker 1 derhenne? — 
lad Kongs-Skjalden kvæde! 

Rejgin 

højt. 

Det er hans største Glæde. 

dæmpet, idet han drager en Ring af sin Finger og giver Skjalden. 

Dér, Du fede Dag-Tyv I — 

højt. 

Velan, Du Brages Søn I 

dæmpet. 

Du digter til mit Bryllup 
uden Sanger-Løn! 

Kongs-Skjalden. 
Derom faar vi vel tinge, 
har først Du Brud i Sengen — 

drage- Ringen paa Fingren. 

mindre Ring gi'r liden Klang, 
større stor i Strengen I 

træder frem, synger. 

O, Konge 1 

Snildhed og Skarpsyn 
stævner tilmøde, 
hvor Du gaar frem, ' 
mens Alle viger. — 

Jarler og Hirdfolk, 
som fylder Hallen: 
hører, hvad Skjalden 
om Kongen siger I 

Hvo har, som han, 
øget sin Arv 
ved frit at tage, 
hvor ham lysted? 

vendt mod Kongen. 

Landet har Fred; 
kun lidet Du dysted, 
men stændig Du bioted 
til stor-ladne Guder — 
de sikred Dig Hvilen 
paa Højsædets Puder: 

Kongen er klog I 

vendt mod de Andre. 

Op fik han snuset 

hver Skælm i sin Krog 
Ondt har han vejret 

før det drog frem, 
og ned har han slaaet 

blandt rædde Bønder 
og straffet dem haardt 

paa Liv og Lem. 

Landet fik Fred! 
Rejgin 

dæmpet, til Skjalden. 

Læg mere til. Mand! — 
Kongen er mod i Hu. 

Kongs-Skjalden 

med stærkere Røst. 

Skynder Jer, iler, 
hvad Hest kan rende, 
til Hallen om Jule- 

Baalenes Brænde! 
Guld-Bidsel læg 
paa Jer væligste Hest, 
skynd Jer til Hallen, 

til Kongs-Gaardens Fest! 
Dér sidder Kongen, 
gæstmild og gæv, 
fjærnest fra Ilden — 

han, som i Striden 

var Fjenderne næst! 

holder inde, dæmpede Hyldingsraab blandt Gæsterne. 

Kong Nidung 

ser skulende hen til Skjalden. 

Hvi lyver Du mig ej 
en halv Skok Sejre paa? 
Sligt lider jeg høre — 
var det end Løgn! 

Rejgin. 
Herre, forjag 
de onde Tanker! 
Smager Dig ej Mjødden? — 
vi brygged den dyr nok. 

10 

Kong Nidung. 
Væmmes jeg gør 
ved Dig, ved Alt. 
Bedsk er mig Drikken 
som Fjordvandets Salt. 
Knap kan jeg Læben 
til Skaalen nærme — 
det brænder som Ild, 
det stinker som Bærme. 

Ak! 

skyder Drikke-Sksalen fra sig, skjuler sit Ansigt. 

Rejgin 

dæmpet til Ragnvald Jarl og Thyrse Jarl : 

Det er Sønnerne hans 
— Grimur og Gramur — 
han aldrig kan glemme! 

Ragnvald Jarl. 
Hvor gik det de Junkere.? . 

Rejgin. 
Sørgeligt, Jarl! 
Vi fandt dem i Skoven 
paa Sævar-Holmen, 
de blodige Rester — 
Vilddyr havde 
dem sønderrevet — 

skilt deres Hoveder 
fælt fra Kroppen. 

Ak! 



Thyrse Jarl. 
Derfor er Bødvild 
eneste Arving 
til Land og Rige — 
ej sandt, min Rejgin.? 



Rejgin 

vender sine Øjne i HovedeU 

Stakkels Barn! 
hun sørger jo saare — 
skulde ved Jule- 
Festen sig kaare 
Husbond og Mand 

i Kammerset græder hun 

alt hvad hun kan. 

Ak! 



Ragnvald Jarl. 
Og Du, min Rejgin, 
Kong Nidungs Trofaste — 
Du har vel meget 
at tage wave? .... 

10* 

Rejgin 

drager paa Skuldrene. 

Ja meget maa jeg, 
fast Alting klare — 
Kongen er svart-syg. 

Ragnvald Jarl 

med et Sideblik, hviskende. 

Han døer vel snart? . . . 

Rejgin. 
Tys, Herre Jarl! — — 

Thyrse Jarl. 
Ragnvald, min Ven, 
hvis Bødvild Du vinder — 
da faar jeg vel Næsset, 
vi længe har stredes om? 



Ragnvald Jarl. 
Tys, min Thyrse! — 
hvis Bødvild Du vinder, 
hvad giver Du mig da 
i Skadesløshed 
for Senge-Fryd ? . . . . 

Thyrse Jarl. 
Jeg tænker vi tager 
Rejgin, den brave, 
som Voldgiftsmand! . 

Rejgin. 
Ak, Herrer, jeg er kun 
min Konges Tjener — 
men gerne jeg tjener 
den, som vor Bødvild 
vil række Haanden — 
ihvem der nu end 
hendes Jomfru-Mærke 

som Mand faar tage 

fager hun er! 

Ragnvald Jarl. 
Og stolt! .... 

Thyrse Jarl. 
— lidt egen.? 



Rejgin. 
Tys! dér er Bødvild! 



Bødvild 

træder ind i Hallen, fulgt af Taerner. Hun bærer Klæder 
af dyb mørkeblaa Farve; en Skindkappe med Sølv-Hægter 
over Skuldrene og ned foran Bryst og Midie; Haaret slaaet 
tilbage under et bredt Sølv-Pandebaand. Afmaalt, uden at 
se sig .om, gaar hun igennem Hallen op til Højsædet, fører 
Kongens Haand til sine Læber, sætter sig paa et lavere 
Sæde nedenfor hans — idet Bueskytter rykker tilside. 



1 

Rejgin. 
Hil, vor Konge-Datter, 
Bødvild, den fagre! 

Ragnvald og Thyrse Jarl 

med opløftede Drikkehorn. 

Hil, den væne Mø! 
Gæster og Mændene i Hallen 

ligeledes. 

Hil, Kong Nidungs Datter, 
fejrest Pryd i Hallen! 

Mændene udenfor 

ligeledes. 

Hil Dig — helt herude, 
saa langt din Skønhed lyser! 

Ragnvald Jarl. 
Morske Mænd 
mildnes ved dit Aasyn, 
varmes ved dit Blik 
saa langt det lyser! 

tømmer Hornet, gnider sine Hænder faran Baalet 

Kongs-Skjalden 

drukken. 

Morske Mænd 
— selv om de fryser — 
stævner herhid, 
for Øllet at smage: 



'5' 

Bødvild faar de skue — 
varmes ved Øllet: 
véd ej, om Mjød 
eller Mø de skal tage! 

drikker. 



Kong Nidung 

ler, paa en pludselig, kort Maade. 

Skjalden er drukken. — 

Kongs-Skjalden. 
Skjalden har Tørst! — 
han tager af Mjød-Bollen 
Mødommen først. 

Thyrse Jarl. 
Sømmeligt, synes mig, 
burde her kvædes — 

Kongs-Skjald. 
Skal Jule-Galt ædes, 
maa Fedtet rinde! 
Blev Bødvild ej Kvinde? — 
Skal Kvinden man hædre, 
man gjør det ej bedre 
end tage det Bedste, 
som Kvinde hun byder . . . . 

BøDVILD 

til Kongen. 

Ilde det lyder, 
naar Skjald blir drukken — 

Kong Nidung 

tung og skulende. 

For gammel i Hallen 
blev Konge-Skjalden — 
plumret hans Aare. 

Men ingen os fryder 
ved kløgtig Tale — 
derfor han nyder 
sit Frisprog, den Daare! 

BøDVILD 
uden at se paa Kongen. 

Vil ikke Kongen, 
min Fader, befale, 
at Vølund hentes 
fra Sævar-Holmen? 
Selv har Du sagt, 
at kløgtig hans Tale 
kunde Dig ledige 
Stunder husvale! 

Kong Nidung 

sukker. 

Ak! 

Der er et Øjebliks Tavshed. Rejgin nærmer sig Bødvild. 

Rejgin. 
Hvad, Bødvild, vil Du 
med Trællen her? 
Uheldsvanger 
hans Vanførhed synes, 
hvor lutter stoute 
Mænd er tilstede! 

Bødvild 

svarer ham skarpt. 

Unde vil jeg 

min Fader en Glæde — 

Dig kun en liden! 

Kong Nidung 

slaar hæftig i Bordet. 

Før Vølund hid! 
Ragnvald Jarl 

til Rejgin: 

Hvem er denne Vølund? 
en kunst-færdig Mand? 

Rejgin 

med et Blik paa Bødvild. 

En Trold — eller sligt - 
til Alt istand — 

Thyrse Jarl 

ler. 

Rygtet er forud 
for Trolden gaaet — 

god Hjælp har Kong Nidung 

af Trællen faaet. 
Kanske til God-Kvæld 
han hjælper os alle — 
for Brystet Kong Nidungs 
Tavshed kan falde! 



VøLUND 
føres op igennem Hallen af Huskarle; han lader dem stille 
sig med Ryggen mod et Drikkebord ligeoverfor Kongen — 
ved Siden af ham brænder en Ild. Han bær' paa Hovedet 
en bredskygget Hat og er indhyllet i en fod-sid Kappe, der 
ganske skjuler hans Legem. 



Kong Nidung. 
Svært har jeg ved at se, 
for Røgen i Hallen 
og end mere 
for søvnløse Nætters 
svidende Øjne — 
er det Vølund.^ 

VøLUND. 

Ja — det er Vølund! 

Kong Nidung. 
Sidst jeg var hos Dig 
— at tælle min Guld-Skat — 

da klaged Du over 
søvnløse Nætters 

svidende Øjne 

kan Du skue mig nu? 

VøLUND. 

Klart ser jeg Dig, 
Kong Nidung! 

Kong Nidung. 
Hvad skuer Du? 

VøLUND. 

At Du er bleven ældet! 

Kong Nidung. 
Hvor er dine Svende, 
som sidst jeg saa' hos Dig 
i de lykkelige Dage, 
da jeg talte min Guld-Skat 
paa Sævar-Holmen? 

VøLUND. 

Svende-løs er jeg bleven — 
venneløs var jeg længst. 

Kong Nidung. 
Havde Du dem kær? — 

VøLUND 
tier. 

Kong Nidung 

med Besvær. 

Er de løben fra Dig — 
eller har Vilddyr 
sønderrevet dem i Skoven? 

VøLUMD 



I 
tier. ' 



Kong Nidung. 
Tale skal Du, 
derfor blev Du hentet. 
Kongen byder Dig! 

VøLUND. 

Saa spørg om noget, 
hvorpaa jeg kan svare! 

Kong Nidung. 
Se her mit Sværd, 
som dovner ved min Side, 
det. Du smedded 
som det ypperste. Du aarked, 
har andet stort Du virket? 

VøLUND. 

Større Sag har jeg virket! 

Kong Nidung. 
Hvad skjuler Du under 
din fod-side Kappe? 

VøLUND 
undvigende. 

Mit Legem, Herre Konge! 

Kong Nidung 
Lad se! — 

VøLUND. 

Lidet sømmer det sig 
her i Hallen, 
fuld af velskabte Mænd, 
Jarler og Hirdfolk, 
at vise frem det Legem, 
Du håndled saa ilde med! 

Ragnvald Jarl. 
Er Trællen van-før? — 

VøLUND 

med et Sideblik. 

Mere end Du, 
skøndt Benene dine 
stikker stilkede 
i Uld-Hoser! 

Thyrse Jarl 

til Ragnvald. 

Marv har den ben-løse 
Træl i sin Tunge — 

ler. 

skal love for. det! 

VøLUND 
til Thyrse Jarl. 

Mere Marv 

end Du til en Brude-Seng 

Du, som er klædt 

i Ja-Ords Kaabe — 

ler 

skal love for det I 

Kong Nidung. 
Tirr ikke Vølund — 
han stikker som Bremsen, 
Alfernes Viser, 
den braadede Bil 



Vølund 

med et Blik paa Bøovilo. 

Spørg kun Bødvild! 

BøDVILD 

rejser sig op i Sædet, ser paa Vølund, sætter sig atter. 

Kong Nidung 

til Bødvild. 

Ej vil jeg haabe 

Vølund fornærmed 

min Datter, dengang hun 

søgte hans Værksted 

med Ringen den søndrede -— 

saadan som selv 
Du tilstod paa Kvælden, 
dengang jeg søgte 
Børnene mine! 



BøDVILD 
behersket, stift seende paa Vølund. 

Ikke hans Tunge 
din Datter fornærmed; 
sød var hans Tale 
som Honning den Dag! 



Kong Nidung 

lægger Haanden paa sin Pande. 

O sortnende Kvæld: 
tre Børn jeg havde 
om Morgenen fage — 
ét kun ved Aften- 
Tid kom tilbage, 
urørt af Rovdyr! 



BøDVILD 

tonløst. 

Af Rovdyr — ja! 



Rejgin. 
Glem det, min Konge! 

Kong Nidung 

gør sig til Herre over sin Bevægelse, famler ved de to Dri kke-Skaaler, han har 

staaende foran sig. 

Svar mig nu, Vølund; 
de Drikke-Skaaler, 
Du skikked mig hid 
— saa lig hinanden 
som Menneske-Øjne — 
svar mig, hvorlunde 
det kommer sig vel, 
at Mjødden som Eddike 
smager deraf! 



Vølund 

smiler. 

Ej har jeg brygget 
dit Mundgodt sammen 
Jeg tænker, Rejgin 
kan svare bedst! 



Kong Nidung 

hæftig . 

Men ingen anden 
— ved Daglig og Fest — 
paa Drikken har klaget: 
kun jeg, som drikker 
af disse Skaaler, 
ej Øllet taaler — 
forklar det, Du! 

VøLUND 
smiler. 

Hvad? disse Bægre 
— der ligner hinanden 
som Menneskeøjne — 
besat med Perler 
som Øjne blaa — 
de hulede, bugede, 
herlige Skaaler, 
næsten saa store 
som mand-voksen Isse — 
de kan tilvisse 
ej, Herre Konge, 
for Drikken gøre! 

ser stift paa Kongen. 

Fejlen maa søges, 

hvor Skylden er størst: 
dit Blod er mørknet — 

dek skader din Tørst! 

Kong Nidung. 
Svig er i Øjet, 

hvormed Du stirrer — 
men bi, jeg skal træffe Dig: 

tale skal Du! 

VøLUND 
løfter sit HoveJ. 

Tale skal jeg 

om mangt og meget — 

naar tale jeg vil : 

men Du, Kong Nidung, 

skal sværge mig til — 

med alle Eder, 

som Du besvor, 

ved Aserne Odin og Tyrr og Thor — 

ved Buens Snor 

og Skibets Bord, 

ved Hestens Hov 

og Skjoldets Rand 

og Sværdets Egg 

hos vaaben-før Mand — 
at ej Du vil dræbe 
i Hallen herinde 
Vølund og den Kvinde, 

paa Fanget han tog — 
ej Bane dem volde, 
ej Mén eller Kvide, 
om end Du fik vide, 
bag Barmen hun bærer 

Frugt fra min Lænd! 

Rejgin. 
Op! — griber ham — griber ham \ 

Kongens Mænd! I 

Vølund 

stærkt. 

I griber ham ikke — 
derfor skal jeg sørge. 

Kongen vil jeg spørge: 
sværger Du mig Ed? 

Kong Nidung 

ser uroligt til Bødvild, som holder sit Blik stift fæstet mod sit Skød. 

Ej Udvej jeg véd — 
Vølund jeg kender, 
næppe han tåled, 
hvis ikke jeg svor! 



Bødvild 

rolig og bleg. 

Saa giv ham dit Ord! 



Kong Nidung 

løfter den højre Haand. 

Jeg sværger ved Odin, Tyrr og Thor! 

Mumlen iblandt Gæsterne. 

Eden er hørt! 

Ragnvald Jarl 

træder utaalmodig frem. 

Kong Nidung! ikke vor Vej har os ført 
hid til din Fest, 
Jarl Thyrse og mig, 

for paa Trælle at høre! 
Andet, saa tænker jeg, har vi at gøre. 
Syg er Du Konge — Bud lod Du gaa : 
Bødvild, den væne, paa Sinde Dig laa - 
vælge hun skulde sin Husbond idag — 

det har os ført — det er Festens Sag! 

Thyrse Jarl. 
Talt har min Ven — her er Haandslag derpaa! 

Rejgin 

til Kongen. 

Min Herre Konge, skal jeg forklare? .... 



Kong Nidung 

afbryder ham barsk. 

Din Iver skal Du spare! — 

til Gæsterne. 

Sygt er mit Sind — min Kraft blev ødet 

ved Sønnernes Tab: 

en Datter har forsødet 

mit Liv dets Kvæld: 

hun er mit Haab for mit Riges Held, 

høvdinge-løs som det snart vil vorde. 
Thi træder nu frem, I Mænd dér borte, 
Jarler, som vil vinde 
Bødvild til Viv som lydig Kvinde 

— Ragnvald og Thyrse — 
vælge hun skal! 
Stoltere Mø ej videnom findes, 
hugprud og kysk og ætstor og ung: 
Sorgen har gjort mig min Krone for tung ■ 
hun har den Haand, som vil gribe den let, 
hun, som er uden Lyde og Plet, 
fatte dens Guld om den Værdigstes Pande 
— Arving til Nidungs Øer og Lande: 
Kongs-Sværdet blotter jeg her af dets Balg 

tal nu, min Datter, og træf dit Valg! 

BøDVILD 

tier og skjuler sit Blik. 

Kong Nidung. 
Se Dig op, Bødvild! 
din Tavshed jeg fatter; 
saa var det stedse Blufærdigheds Skik — 
tal, min Datter! 

Bødvild 

ser op, knejsende. 

Aldrig vorder jeg Ragnvald Jarls 
saa lidet som Thyrses lydige Kvinde! 

træder frem mod Vølund. 

Hos Vølund sad jeg paa Sævar-Holmen, 
sad paa hans Skød i Smedien inde! 

Stor Bevægelse blandt Gæsterne. 

Kong Nidung 

slaar i Bordet, saa Skaalen vælter. 

Raser Du Bødvild? løbsk er din Tunge; 
tæmme den, skal Du. Har Mjødden Dig ruset.? 

Bødvild. 
Ruse gjorde mig Smeddens Mundgodt; 
mere hans Lænders mandige Styrke; 
da Mjødden var drukket, var Bødvild daaret — 
bort har jeg Barn fra hans Favntag baaret. 

Kong Nidung 

skjuler sit Ansigt med Hænderne. 

O Fader-Stolthed, bedæk Dig med Blussel! — 
Begræde maatte jeg Sønnerne mine; 

Døden dem røved, men værre end Døden 
times mig Skændsel .... min Bødvild med Barn! 

Ragnvald Jarl 

træder frem. 

Konge! jeg tager Begæring tilbage — 
skøtter ej stort om din Bødvilds Haand. 

Thyrse Jarl 

ligeledes. 

Konge! jeg gør som Ragnvald, min Ven. 

Kong Nidung 

ser sig truende omkring i Hallen. 

Bødvild er galen — hun taler i Afsind. 
Hvem er vel den iblandt mine Mænd, 
Jarler og Hirdfolk, som afslaar at tage 
Kongs-Mø tilægte, naar Kongen byder.? 

Dæmpet Mumlen, Tavshjd. 

Bødvild 

spottende. 

Hvem er vel den, blandt Jarler og Hirdfolk, 
hvem er den Mand, som ej lyster min Haand? 
Kærtegnet har den hans sodede Kinder, 
gravet sig ind i hans ild-svedne Haar 

løfter sin Arm. hvorpaa Slange-Ringen funkler. 

se dog, hvor hvid og hvor fager den skinner: 
Magen ej findes i Jarlers Gaard! 

Kong Nidung. 
Slig kan Du tale. Jeg kender Dig ej — 
Hvor er din Stolthed? 

BøDVILD. 

Den blev i hans Smedie! 

Peger paa Vølund, som staar rolig, ubevægelig, indhyllet i sin fod-side Kappe, 

støttet mod et af Drikkebordene. 

Kong Nidung 

til Vølund. 

Tal — førend Pinsler har lammet din Røst! 

Vølund 

tier. 
BøDVILD. 

Stolt er min Elsker — hans mægtige Bryst 
huser, hvad ingen af Jer har tilhuse: 
Mandigheds Mærke! 

frem imod ham med udbredte Arme : 

— min Mand — min Mand! 

Kong Nidung 

rejser sig. 

Huskarlei grib hende — griber dem begge! 
Tærner, bring Jomfruen bort til sit Kammer! 

BøDVILD 

slynger en Karl og en Tærne tilside. 

Fader, Du svor! — Han er fri, han er min! 

Vølund. 
Aldrig! 

BøDVILD. 

Aldrig.? 

ler krampagtig. 

Hvem vanked paa Holmen derude, 
Nat efter Nat, naar Husfolket sov her — 
hvem stod paa Lur bag din hornede Rude, 
banked paa Dør med et bønligt: luk op! 
hvem har i Skarn over Anklerne vadet, 
hvem har Dig elsket — elsket og hadet — 
hvem uden Bødvild? Og <aldrig» Du siger?.... 

ler. 

Altidl saalunde skal lyde dit Svar. 

Hvem har forglemt, hvad hun hed, hvad hun 

Er jeg da en iblandt Alle-Mands Piger, 
strejfer jeg mand-grisk viden om Land.^ 
Nej, jeg er Bødvild, Kong Nidungs Datter — 
Vølund er Du -— min Helt — min Mand! ' 

VøLUND. 

Aldrig! 

Bødvild 

farer sammen, træder tilbage hen imod Kongens Sæde, stedse stirrende paa 

Vølund. 

Kong Nidung 

synker tilbage i Høj-Sædet, siger med brudt Stemme, henvendt til Vølund. 

Troldkunster øved Du — slig har hun vanket, 
Bødvild, min stolte — paa Holmen, hver Nat: 
galdret har Smedden — Dør har han aabnet, 
frydet sig over min dyreste Skat! 

VøLUND 

ryster langsomt paa Hovedet. 

Spørg kun din Datter, hvis Dør vel var stængt, 
hvem der vel sov bag den hornede Rude, 
medens hun glammed i Skoven derude, 
glammed som parre-grisk, maanesyg Hun-Ulv. 



Tvi! 



BøDVILD 

skjuler sit Ansigt. 

Tærnerne omringer og støtter hende. 



Kong Nidung 

løfter Armene. 

Naadige Guder, til hvem jeg har blotet, 
slagtet i Offer de Krigsfanger mange: 
hvi har I sendt mig den Skam i min Gaard.?^ 
hvor er min Skyld, naar min Straf er saa haard.^ 

VøLUND 
ler. 

Rejgin 

frem til Kongen. 

Konge! vi lader vel Trællen dræbe.? — 
langsomt blandt Øgler og Orm skal han smægte. 
Bødvild, den væne — naar Skammen er baaret 
Tiden tilende — jeg vil hende ægte! 

Ragnvald Jarl. 
Buddet er godt — og Trællen skal dø! 

Thyrse Jarl 

tøvende, med et Blik henimod Bødvild. 

Lyst har jeg selv til saa fager en Mø; 
Skammen kan glemmes — dog vil jeg ej nægte: 
Et er besidde — et Andet at ægte ! 

Kong Nidung 

med fortrukket Ansigt, spodsk. 

Venner jeg har — det faar jeg nu vide. 

hæftig 

Nej, jeg vil heller i Skændslen bide: 
Bødvild skal jages nøgen paa Hede, 
mens Pinsler holdes for Vølund tilrede! 

VøLUND 
folder Armene under Kappen overkors, løfter Hovedel, ler, 

Bødvild 

river sig løs fra Tærnernes Kreds, iler hen imod ham. 

Dødsens er Du, 

større dog end dem alle: 

se mig her paa Knæ 

for Fode Dig falde! 

Vølund, Du agte paa dit Liv — 

dyrebart blev det mig, 

var jeg end kun Din 

ved Vold! 

paa Knæ for ham 



VøLUND. 

Svedig er Du, Kvinde, 
og jeg er kold — 
hvad vil Du mig? 

BøDVILD. 

Ihukomme skal Du 
min Fader at han svor: 
ved Buens Snor 
og Skibets Bord, 
ved Hestens Bov 
og Skjoldets Rand 
og Sværdets Egg 

hos vaabenfør Mand -- 
at ej dræbe han vilde 
Vølund og hans Kvinde, 
ej os Bane volde, 
om end han fik kende 
den Kvinde, Du ejed - 

om end jeg dit Barn 

her i Hallen bar! 

vendt imod Kongen 

Sligt, Fader, Du besvor 
ved Odin, Tyrr og Thor! 

løfter Haanden 

Kong Nidung 

mørkt. 

Saa har jeg svoret — 

Eden skal holdes. 

Tvi Dig, Du minded mig derom! 



Ve 

Han dér 

tier jo og ler! 

BøDVILD. 

Jag mig nu kun 
paa Heden ud — 
Krøblingen dér vil jeg bære, 
Vølund vil jeg være 
Trællekvind og Brud! 

Rejgin. 
Vanvid! 

Vølund 

stolt smilende. 

Jeg spørges jo ikke — 
tale vil jeg for mig selv. 

vendt mod Bødvilo 

Hovmodig kom Du, 
Konge-Datter, til mig; 
hovmodige, grumme 

ere I alle! 
Det var min Hævn, 
som ildned dine Sanser, 
ikke min Lyst, 

som brød dit Pige-Panser; 
lidet jeg lo, 

da din Ære jeg tog! 
Tændte din haarde 
Hu jeg i Brand — 

én Helt skal fødes 

i dette Land! 
Hvad vil Du mig mere? 

driver hende bort fra sig hen lil Kongen 

Nu faar Vølund tale — 
men først vil Mjød han drikke. 
Drik mig til, Kong Nidung, 
af Skaalen din! 

man rækker ham et Horn 

Nej, af Kongens Mund-Skaal 
Mjød vil jeg smage — 
eller ej! 

Kong Nidung 

rækker ham med rystende Haand den ene Skaal. 

Fuld Fortælling skal Du 
i Hallen os give — 
nu eller ej! 

Vølund 

med høj Røst. 

Slagte lod jeg 
Sønnerne dine — 
de vilde kun fulgt 
deres Faders Fodspor: 

jeg angrer ej min Daad! 

Af Pande-Skaller 
Skaaler jeg danned, 
med Øje-Æblers 
Perler besat — 

saalunde drak Du 
ved Dag og Nat: 
ej Under, om Øllet 
blev bedsk som Graad! 

Talt har nu Vølund — 
han angrer ej sin Daad. 

Han fører Bægret til Munden og kaster det derpaa i Ilden, som blusser bag 

ham. 

Kong Nidung 

kaster med et kvalt Skrig sit Bæger fra sig, og synker sammen op imod 
BøDViLD, der med Rædsel stirrer paa Vølund. 

Kong Nidung 
Ve mig! jeg drak 
af mine Øjen-Stene — 
død er min Dronning af Sorrig — 
ledet er snart mit Liv! 

Rejgin 

til HusKARLENE, idet han drager sit Sværd og peger mod Vølund. 

Griber ham, Mænd! 
han staar jo alene, 
Stodderen, Trællen — 
slut ham i Baand! 



Vølund 

river med et Ryk sin Hat og Kapps af; under Armen har han en Bylt, som 
han lader falde til Jorden. Belyst af Baalet, bag ham og ved Siden, ses han 
i skarlagenrød Skind-Klædning besat med gyldne Spanger ; paa Hovedet en lav 
Hjælm med Guld-Rand, hvori er indridset Alfe-Leg ; paa Brystet en bred 

Br)*nje-Plade af Guld, med en Kvinde-Skikkelse i ophøjel Arbejd; over Ryggen, 
ned ad Skuldrene, langs Armene en Kappe af snehvide Fuglefjer, indvirkede 
paa Guldtraade; ved Siden et bredt Sværd i Guld-Balg, Hjaltet besat med 

straalende Stene. 

Fra Hallen lyder en Mumlen af Undren og Uro; thi 
Baalene begynder at sluknes, og Maaneskæret udenfor dæmpes 
under langsomt optrækkende Skyer. Kun Baalet ved VøLUND 
skinner stærkt. 

VøLUND. 

Gribe og binde mig? — 
aldrigy med Sværd i Haand! 

drager Sværdet; en Sulen i Luften høres — begyndende Musik — fjærnt — 
der ledsager de følgende Optrin og Vølund's stigende Tale. 



Ragnvald Jarl 

tøvende, til Rejgin. 

Vis nu din Mandbarhed, 
Rejgin, Kongens Tjener — ! 

Thyrse Jarl 

ligeledes. 

Vis, hvem der vil vorde 
Bødvilds Bolers Bane — 
Kongens Eftermand! 

Rejgin 

hidset, styrter ind paa Vølund. 

Troldkarl, Du! — 

kan Sværd Du døve? . . . . 

VøLUMD. 

Pander kan jeg kløve — 

hugger ham ned 

Nidding, far til Hel! 

Stort Gny af Vaaben og Raab i Hallen og udenfor. 

Ragnvald Jarl. 
I Kreds om Kongen! 

springer hen bag Kongens Sæde, snubler over Skjalden, som har skjult sig 

her ligger jo Skjalden! 
Thyrse Jarl 

ligeledes, skriger. 

Slutter Kreds — slutter Kreds! . . 

VøLUND 
tordnende. 

Stille i Hallen! 

svinger Sværdet over sit Hoved; en Susen høres — Lyn knitrer frem fra den 

Cirkel, Sværdet har beskrevet. 

Bueskytterne 

nærmest Kongen kaster deres Vaaben og raaber. 

Naade! 

BøDVILD 

har rejst sig fra Kongen, griber en af Bueskytterne i Kraven, slynger ham til Jorden 

Fejge Mænd — fejge Jarler — 
Fejghed i Hallen — 
uden den Ene! 

Kong Nidung 

sidder sammensunken, slap, stirrende maalløs frem for sig. 



VøLUND. 

Hver Mand paa sin Plads 1 — 
Mesteren faar I kende: 
Kong Nidung og Bødvild 
høre mig til Endel 

Han træder myndig nogle Skridt frem ; det er som om Fjeder-Kappen bærer 
ham oppe; sparker den Bylt Klæder, han har kastet fra sig, ind i Baalet 

foran Kongen. 

Brænde skal nu 
Baalets Brynde 
Smeddens Klæder, 
smudsig af Sod, 
klæbrig af Blod! 

Endt er Drabenes Tid. — 



Valkyrieraab 

udenfor og ovenfor. 

cVolds-Tid, 

Drabs-Tid, 

Sol gaar under. 

Ragnarok, 

lyse Guders Skumring stunder*^ 

12 

VøLUND 
løfter hastig Hovedet. 

Hvad? Valhalla-Røster 1 .... 

udbreder Armene. 

Kommer Du, Hervør — 
Kommer Du, Alvide — 
kommer Du, min Viv, min Brud, min Søster.? . . . 

Ak! — 

lader Armene synke; Raabene dør bort i det Fjæme — under den dæmpede 
Musik af svindende Bølge- Susen og Vaabén-Gny 

VøLUND 

presser Hænderne hæftig-bevæget mod Brystet, ser smærtelig frem for sig — 

møder Bødvilds spejdende Blik — retter sig behersket. 

I Højtids-Dragten 

ene staar jeg 

som Kæmpe paa Valen, 

hvor én Mand faldt kun — 

støder med Foden til Rejgins Lig 

Fører for Flokken, 
som følger ham snart I 

Thi dette blev Smedden 

aabenbart — 

da Hævnen var fundet, 

da Hadet var sluknet, 

da Ensomheds stor-ladne Ro var oprundet: 

Tiden maa bøde 

for Tidens Svig — 

snart ligger den gamle Verden Lig. 

En ny vil oprinde 1 

Jeg sad dér alene 
i Smedien inde — 
vendte min Hu 
fra Længsel efter Kvinde — 
vendte min Kærlighed ud mod det Hele: 
mod Asernes Værk i de ringeste Dele. 

Alt blev mig nyt, 
Verden som gen-skabt — 
om-skabt jeg selv. 

Ad Vintrens Veje, 

langs haardt-frossen Elv, 
Krøbling jeg krøb 
paa Hænder og Knæ'r 
ud gennem Skoven 

blandt Buske og Træer — 
pirked i Sneen, 
Smaadyr jeg fandt, 
hvis Liv i ét længselsfuldt Haab henrandt - 

Haab imod Vaar. 

Da lærte jeg Menneskers 

nøjsomme Kaar: 
til Indsidder-Hytten, 
den uselig Træl, 
den fattige Fisker, 

jeg krøb imod Kvæld: 

knægtet af Nidung, 

belastet med Byrder 

— krogede Bønder og lusede Hyrder — 

de tæred paa Smulen 

fra forrige Aar, 

de klaged aldrig — 

de haabed paa Vaar. 

Jeg smedded dem Plovjærn 
og Leer og Drægg — 
jeg smedded mig selv 

fra min Hævn-Tid væk; 
paany jeg smedded 
ved Essens Baal, 
selv drog jeg Bælgen 

ved Guld og ved Staal; 
og se, min Taare i Asken randt — 

min Fjederhams Rester i Dyngen jeg fandt. 

Da kunde jeg tvinde; 

jeg nitted og bandt: 
min dejlige Kvinde, 

hvor Tiden da randt 1 

lægger sin Haand paa Brystets Brynje-Plade 

Ung var jeg atter, 

min Barm blev saa fuld — 
og Hervør-Alvide 

stod frem af mit Guld! 

Alf e-Leg risted jeg 

ind i min Hjælm-Rand; 
Smedien fyldtes 

af Sommerdags-Minder; 
Livs-Brisen vifted mig 

ren om min Isse — 
mens Sveden drev ned 

ad de sodede Kinder. 

Skinddragt jeg gjorde 

til Højtids-Skrud mig; 
et Sværd jeg mig danned — 

i Fjederham stod jeg; 
da monne jeg Verden 

fra nyt af beskue — 
da greb et besynderligt 

Smedde-Mod mig. 

Han løfter Haanden. Baalene flammer paany højt, og 
Maanen skinner klart udenfor Hallen. I tavse, betagne 
Grupper betragter Mændene ham. Musiken ledsager hans 
ændrede Rhythmer. 

Ikke længer jeg hamred 

Plovjærn, Leer og Drægg — 
men Pile, Hjælm og Brynje 

til Nidung- Ynglens Skræk; 
af Trælle og Stakler, som kryber 

kroget langs Jord, 
én samlet Hird vil jeg mønstre 

sejrrig, stor! 

Da skal der, Hervør-Alvide, 

rase en Storm gennem Landene hen: 
da skal de vældige Guder 

blande sig mellem de standende Mænd, 
give dem Sejer, hvem Sejer er værd — 

og begrave i Højen det sidste Sværd! 

med mægtig Røst 

Vide vaander sig — vide — 

Verden i Tvedragt delt, 
vunde-slagen af Nid og Nag: 

Kærlighed kun faar Saaret hel't — 
frem da, til Kærligheds Dagl 

Stor træder Liden i Grøften ned, 
øger sit Ran ved hans rindende Sved, 
fordrer sig Adels-Vej op til sin Gaard, 
sidder i Højsædet umættet, haard — 
Kærlighed løfter fra Skarnet den Smaa, 
lærer den Store Lov-Vej at gaa, 
tugter ham, vil han ej Buddet nemme, 
er dog i Mildhed den yderste fremme, 
virksom fra Gry til Sol gaar ned — 
vaager ved Natten, o Kærlighed! 

udstrækker Armene med storladen Pathos 

Spyd-Gny jeg hører; bag Sky det dirrer — 
ser jeg Dig, Hervør, i straalende Skrud? 

Ej paa din herlige Hvidhed jeg stirrer — 
Lidelsen slukked min Sanse-Glød ud! 

Lysner dit Øje: lad mit da kun sløres, 
sikkert min Fod over Livs-Fjældet føres, 
stigende skrider jeg. 
Dunsterne vrider sig 

angst gennem Dalen for Hlidskjalvets Skær: 
op kommer Vølund — i renest Begær — 
fulgt af sin Elskov — det Højeste nær I 

Det tordner. Maaneskæret dæmpes. Vølund staar, 
med udbredte Arme, løftet Fjeder-Kappe, som vilde han 
flyve. Bød VILD springer frem. 

BøDVILD 
pegende paa Kongen. 

Sløvhed har rammet min Fader — 
handle maa hans Datter I 

stiller sig frem, pegende paa Vølund 

Daare eller Gud 
taler af hans Mund; — 

død eller levende: 
min Husbond er han I — 

kaldes skal han Konge, 
om end dræbt i min Favn! — 

hvad jeg ved Barmen bærer, 
arver hans Ry og Navn! 

driver Mændene frem, med opløftede Skjolde, ind paa Vølund 

Klemmer ham mellem Skjolde! 
døver hans Sværd! .... 

VøLUND 

hugger dem ned. 

Plads for min Færd! 
Ud flyver Vølund i Verden, 
at mødes med Hervørl 

Et stort Gny; langt henrullende Torden. I Gaards- 
rummet slukkes Baalene. Stærk Lysning fraoven. I Luften 
kommer Ejnherier tilsyne, i skinnende Rustninger, favn- 
dybe Rader. 

Ejnherier. 
Vølund — Vølund — 
vor Mand er Dul 



BøDVILD 

vildt. 

Om Luften saa sendte Dig 
tusinde Stridsmænd: 
min Mand er Du! 

Lysningen stærkere. Valkyrier frem fra Skyerne- 
Forrest og i Midten Hervør, som strækker Armen ud. 

Vølund. 
Hervørl — 
jeg kommer I 

Fjederhammen løfter ham — op over Mængden — 
gennem Hallen — ud over Gaardsrummet, hvor Mændene 
styrter til Jorden. Vølund daler ned paa det Øverste af 
Tømmer-Stilladset — <Kraken» — hvor Hervør slutter 
ham i sine Arme. 



i8^ 



BøDVILD 

river Bue og Pil fra en af de nærmeste Mænd, iler igennem Hallen, standser i Dør- 
Aabningen, og raaber, idet hun sigter paa Vølund. 

Har Du og Koner i Himlen? — 
bi — her er Bud 
fra dem paa Jorden! 

skyder 

Vølund 

truffet, segner ned ved Hervørs Bryst. 

O smærtefrie Braad 

* 

blandt dødelige Vunder I . . . , 
Hervør 

løfter ham op til sig. 

Hvad evigt vil leve — 
maa først paa Jord gaa under! 

Valkyrier. 
Hævn — Hævn! — 

Ejnherier. 
Ragnarok stunder! .... 



Vældige Lurtoner fra det Fjærne. 

Frygtelige Skrig. Tordenbrag med Lyn paa Lyn. 

Susen af Stormvejr, og kogende Dampe af Havet i 
Oprør. Luften er opfyldt af vilde Syner: Valhalla-Guderne 
i Kamp med Jætterne — Lys og Mørke skifter — og i 
uhyre Perspektiver af hvirvlende Brande ses de Kæmpende 
at trænges og brydes mellem Skylagene. 

Kampen udstrækker sig nedover Jorden. I Halvmørke 
vælter sig stridende Mænd og hvinende Kvinder over Gaards- 
pladsen. Udhuse, Tømmer-Stillads, Hallens Dørposter styrter. 
Baalene i Hallen er splittet og slukkede — undtagen det ene 
Baal foran Kong Nidungs Højsæde. Man ser Odins Gude- 
billed løsne sig og falde ned over Nidung, som knuses i 
sit Sæde. 

BøDViLD, med Sværd i Haand, drives kæmpende til- 
bage mod Forgrunden. GÆSTERNE nedhugges ved hendes 
Side. 

En Jætte, med opløftet Kølle, griber hende i Haaret. 

BøDViLD skriger: »Er Hervør omkommet?* 

Jætten slipper med et Grin sin Kølle, slæber hende hen 
til Baalet, løfter hende i Vejret, kvæler hende, og kaster 
hende hen ad Gulvet. 

Ved Baalets døende Skær ser man Jættens Ansigt — 
det er Svartalf. 

En Ejnherie — Lysalf — styrter ind paa ham, gennem- 
borer ham med sit Spyd — og fældes selv af Thurser, der 
oversvømmer hele Forgrunden, hvor Kampen fortsættes i 
fuldkomment Mørke — indtil Alt ramler sammen under et 
øresønderrivende Skrig. 

Det store Mørke — den store, dybe Tavshed. 

Musiken, der har ledsaget den voldsomme Handling, 
er forstummet. Kun en enkelt lille Rislen — som et svagt 
Kildeløb — høres. 

Slutningsspil 

(Livs -D remmen.) 

Det er den maanelyse Frostnat — udenfor Vølunds 
Hus fra Sommerens Tider. Stjærnerne skinner klart; Maanens 
Skær ligger grønligt over det snedækte Landskab. Store 
Snemasser er føget sammen helt op mod Husets Tag og ad 
det knudrede Egetræs Stamme. 

Sne overalt. 

Paa den lave Bænk nedenunder Brinken — hvor Vø- 
lund hin Sommerkvæld sad og arbejdede — har Hervør 
bragt VøLUND til Sæde. 

Hun har lagt Skjold og Spyd fra sig — læner hans 
Hoved op imod sit Bryst. Hans ene Arm hviler i hendes 
Skød; i den venstre Haand holder han sit Sværd. Hans 
Øjne er lukkede. 

Gennem Is- og Snelagene under Plankebroen risler Elven 
svagt hen. Dens Lyd høres som en stille Musik. 



Hervør 

bøjet over VøLUND. 

Sover Du, Vølund? — 
hvi gaar det din Vunde: 
smærter den end? 

VøLUND 
med lukkede Øjne. 

Intet smærter mig — 

nu jeg hviler hos Hervør. 

vil løfte sig og støtte paa sin Arm, men synker tilbage ; spørger med svag Røst, 

men roligt 

Er det Døden? 

Hervør 

river sin Pansersærk tilside, trykker hans Ansigt op til sit Bryst. 

Kend — det er Livet! 

VøLUND. 

Velsignede! — 

Hervør. 
Tidt, naar om Natten 
paa den blodige Val 
jeg hviled mig mødig 
— vilde Skygger omkring mig 
og rallende Suk — 
da trykked jeg min egen 
Haand, den kolde, 
til mit varme Bryst, 
vugged den ved mit Hjærte, 
og hvisked: 
Vølund, sover Du? — 

VøLUND. 

Velsignede! — 

Hervør. 
Mættet er Møens 

Higen efter Hær-Skrig; 
blændet mine Blikke 
spørger ej om Spyd-Glans: 
glad er jeg vorden 
Dig til Vilje — 
mild hos sin Husbond 
Hervør hviler. 

VøLUND. 

Alvide! — 

Hervør. 
Og se, Du smiler: 
dit Blik oplades — 

brændende fæster det sig mod min fulde 
Barm — og til Kulde 
kender vi lidet: 
vi, som har Sommer 
i Vintrens Ve! 

VøLUND. 

Du fejler, Hervør: 
trindt om er Sne, 
Vinter og Død i 
Min Vunde brænder, 
kolde mine Hænder 
knuges i dit Skød. 

stønner urolig 

Op, drag Sværdet, 
Vølund — at værge 
Hervør-Alvides 
elskede Liv! 

Hervør 

smiler. 

Du fejler, Vølund: 
Intet truer 
din elskede Viv! 
Ragnaroks Luer 

er sluknede sunkne 
bag Valhallas Vold — 
Sejren er vunden 
og vi i Behold I 

inderlig 

O Vølund, Vølund, 
stor-ladne Kæmpe, 
lad Budskabet dæmpe 

din Uros Brand: 

ved Dig har jeg vunden, 

hvad Kvinder vil vinde - 

hos Dig har jeg funden, 

hvad tabes ej kan: 

Fred i mit Hjærte, 
Fryd hos en Mand! 



Vølund 

løfter Hovedet, ser sig om. 

Hvad lysner histoppe 

for fred-farlig Brand? 
hvad glimter dér borte 

for Hær-Skygger sorte, 

bag Skyer, 

som flyer 

og nævner ved Navn mig? 

fatter om Sværdet og vil rejse sig 

jeg kommer — velan! 

Hervør 

holder ham tilbage. 

Kun Rester af Hæren, 

hvem Vaaben Du smedded — 
kun Glimt af de Klinger 
og Brynjer og Lanser, 
Du aarked at danne, 

da Orlog var Løsen 

for Folkenes Id 

omfavner ham 

nu bruges ej Panser, 
da Sværdet i Højen 
blir gravlagt med Støjen 
af Slægternes Strid 1 

VøLUND 
slipper Sværdet, griber hendes Hænder, fører dem over sin Pande, ser hende 

forskende ind i Øjnene. 

Husval mig nu Panden 
med Hænderne bløde, 
mens Øjnene smile 

blev Verden en anden, 

mens Vølund fik hvile? — 

blev vi da tilbage 
alene blandt Døde? 

peger omkring sig 

Ak, Verden blev kold, 

da den slukned sin Brand — 

kun Is i Behold 

for det grav-lagte Landl 

Hervør 

fatter hans Hoved mellem sine Hænder — kysser ham kærligt. 

I Kys vil jeg tale — 

det smælter al Sne. 
1 Favntag Du høre, 

hvad snart Du faar se! 

En rødmende Lysning af Morgengry er begyndt oppe 
over Højen; Sneen løsner sig fra Husets Tag og Træernes 
Grene — falder til Jorden, hvorfra Græs og Blomster be- 
gynder at skyde op. 

Elven bryder sig Vej gennem Ismasserne — dens Løb 
forstærkes og breder sig — Klangen af dens Vovers Musik 
stiger med Hervørs Tale. Naar hun holder inde, er Land- 
skabet ganske sommerligt. 



Hervør. 
Tilbage 

blandt Døde? — 
saa spørger Du 

din Viv: 
Verden var os ligegyldig, 
dengang den bar Kniv — 
om levende, om døde, 
vi kæred os lige derom, 
da paa vor Vej imøde 

fra hver sin Hælvt vi kom 

Skæbnen monne os raade, 
den raader end vort Livl 

Vi lever jo, min Vølund: 
saa lever en Verden om os; 
Hus vil vi deri bygge, 

de værste Varsler til Trods: 
men ej vil de naadige Guder 
beskæmme vor faste Tro; 
vi pløjer vor Kærligheds Varsler ind 

i Plankerne til vor Bol 

Himlenes Hvælv er styrtet 
paa Jordens Rygrad ned; 
knust ligger Menneskeynglen 

i hele sin Usselhed; 
men Spirerne, Spirerne skyde 
fra blod-gødet Jordbund frem: 
o Kærligheds evige Vaarbrud, 
du rejser paany dit Hjem! 

Om tvende kun blev tilbage 
og bød Forbandelsen Stop: 
saa skyder en Verden saa fage 

af Verdens Undergang op; 
og hver bar vi Skyld, mens vi kriged, 
vor egen Skæbne tiltrods: 
og hver maa vi rejse Riget 

paa Skyldens Ruin i os! 

O Vølund, Vølund, der lever 
en Verden saa underfuld 
i dem, som tilsammen rister 
Runer i Hjærtets Guld: 

•3 

men først maa det Hjærteblod strømme 
i Nornernes Kumme ned — 
da grønnes de gyldneste Runer 
som Blomster af kvalfuld Sved. 

Du spørge den Kvinde, som føder, 
var Hytten end tækket med Bark — 
Du spørge den Mand, som bløder 

krumbøjet over sin Mark: 
de signer i Lidelsens Stunder 
et Haab, som aldrig kan dø: 
nej. Verden kan aldrig gaa under, 

hvor Kærlighed saaed sit Frø. 

Lad Ygdrasil trøskes og frønnes 
for Nidhuggs ædende Savl — 
hvor Ide-Sletterne grønnes 

staar Gimle med gyldent Tavl; 
dér samles de Skyldfries Skare, 
hvor Odin begrov sin Kniv: 
den anden Verden vil vare 

en Evighed i vort Liv! 

Stemmer fraoven. 
«Ser opstige for anden Gang 
Jord af Havet grøn og herlig* .... 

Hervør. 
Hører Du 
min Vølund, 



de Røster 

bag Sky: 
ej er det Valhalla-Møer, 
der byder de Fejge fly — 
styrtet er Gudeborgen 
med Verden fra igaar, 
en nyskabt i Gryets Morgen 

tjælder idag sin Gaard: 
i Hjærtet saa ville vi bygge 

vor Verden op paany! 

VøLUND 
knuger hende til sig og udbryder. 

Alvide ! se, det er Sommer 

glad bevæget 

saa mestred Du mer end jeg! 

Hervør 
Jeg var kun de Højestes Værktøj — 

ind til hans Bryst 

det bliver bestandig hos Dig! 
Lysalfs Stemme 

ovenover Højen. 

«Aser mødes paa Idesletten, 
Midgaards-Ormen dér de mindes 
og det store Skæbne-Stevne 
samt Fimbultys Fortids-Runer. » 

Lysalf 

kommer frem deroppe, omringet af Pusunger, Alfer, Smaapiger, Dværge 
i mylrende Mængde, han standser og kvæder. 

«Sal ser jeg staa mer faur end Sol 
udi Gimle gylden-tækket; 
skal dér skyldfri Skarer dvæle 
og i Livstid Lykke nyde.» 

VøLUND 

Lysalfl — velkommen 
Du Lykkens Budbringer! 

Lysalf 

idet han stiger ned, stærkt, mens Skaren omkring ham falder i. 

« Kommer herlig Stor-Herskeren, 
stærk fra oven, Alt han styrer; 
Dom han siger, Strid han stiller, 
fæstner Vedtægt, som vare vil.» 

VøLUND. 

Hvad er det for Toner — 
hvor kender jeg dem? 

Hervør 
Hvad Vølven spaaed, 
Lysalf kvæder — 

hun slipper Vølund, vender sig mod Puslingerne, som jublende omringer hende 

Kom! Blomster skal kranse 

Huset i Klynger 
og Puslinger danse 

mens Alfer synger I 

Hun og Smaapigeme plukker Blomster og slynger dem i Kranse over 

Husets Døre. 

Lysalf 

pegende mod Vølunds Sværd. 

Puslinger, Puslinger, 

griber hans Sværd! 
ned skal det graves 

i Højen her: 
aldrig dets Staal 

skal Rod-Skud bære — 
gold skal den Udsæd 

for evigt være! 

Dværgene slæber under stor Jubel Vølunds Sværd op ad Højen og driver det 

ned i Jorden dér. 

Dværg. 
Ned, ned 

i Muldvarps Bo, 
lev i Fred 

og lig i Ro: 
Vand skal ave 

Staalets Egg, 
Rust skal gnave 

Styrken væk! 
Ned! 

Smaapige 

synger under Kranse- Vindingen. 

Alt det Smaa, 

vi Smaa véd af, 
dette Hus 
til Skænk vi gav: 

Fuglekvidder, Blomsterduft, 
Sol-Smil gennem dag-mild Luft. 
U-sét vil vi 
Dagen over 

flyve ind og smutte ud, 
og ved Nat, 

naar Huset sover, 
bringer vi et Drømme-Bud: 
Se, vi kysser Eder Panden, 
stryger over Kinden hen — 
Verden blev en ny og anden, 

da I selv blev ny igen! 

Dværge 

bringer knælende et Diadem til VøLUND. 

Dværg. 
Vølund! vær vor Konge god — 
tag vor Krone, vort Klenod! 

Vølund 

skyder Kronen fra sig. 

Aldrig Konger længer — 

fordi ingen Trælle I 
lydig mod Kærligheds Lovbud 

alle af sig selv! 

Smaapige. 
Hør hans Stemme! mildt den lød: 
her vil store Værker fremstaa, 

her vil Hvilen blive sød: 

Dag af Nat med Lys-Bud fremgaa; 
her vil Døgn i Aarets Kæde 
slynges som en Perlesnor, 
bringe Menneskene Glæde, 

glade selv saa vidt om Jord. 
Mens der virkes i det Stille, 
uden Glam og uden Bram, 
skyder Værket som en Kilde 

Støv og Jordlags Fange-Ham — 
og befriet straaler Vældet 
frem i Bugtnings Bølger blide, 
til ét Kunstværk man faar skue: 

Ask med Embla ved sin Side 

hil det Tag, som nyt blev tjældet 

over Vølund og Alvide! 

Alle de Smaa. 
Hil - hil! 

Alfen. 
Her vil Bien sætte sig, 

sugende den gule Honning; 

tungt belastet atter flyve 

med det Frasagn til sin Dronning: 
her blev Sødt i Mængde funden! 
Her vil Nattergalen fylde 

med sin Længsel Skumringsstunden, 

medens Uglen spiler Munden 

arrig op til skjulte Øre 

ved den Trille, hun faar høre 
tone gennem Alfelunden. 
Her vil Gærdesmut og Svale 

bygge Rede under Tag; 

her vil Lykkens Straaler dale 
sent som Sol Midsommerdag I 

Alle de Smaa 

idet VøLUND omslynger Alvide og gaar frem imod Døren. 

Signet deres Hvile, signet deres Strid, 
signet deres Liv i den løbende Tidl 

Lysalf 

i Døren, som han aabner ind til Essen, hvor man ser Ilden flamme. 

Ild og Værktøj, 

begge venter: 
paa Værten hans Gæster! 

Hvad ville vi nu smedde, 
Smeddenes Mester? 

Stærk Stemme fraoven. 
Fred over Jorden — 
Menneske-Lykke! 

Saa kvæder den liden Pilt. 



Slaar Du den store Harpe 
i Bardernes Hal: 
jeg klimprer paa min Cither, 

Du ensomme Skjald! 
Tier den vilde Svane, 
med Malm i sit Bryst, 
Smaasangerne i Lunden 
de pipper op med Lyst 

før Natten dæmper alle Dagens Lyde. 

Alvor er en kostbar, 
den kosteligste Skat — 
men hvorfor ikke stadse 

med Sidensvans sin Hat? 
Gud hjælpe os til Fremfærd 
i alskens Sang og Spil : 
Gud hjælpe Dig, du Isengraa, 
var der ej Ungdom til, 

som kunde Lanse for sit Livsmod bryde ! 

Hvad eller — er vort Livsmod 
saa vegt nu og vagt, 
er Lundens lidet Sangerkor 

for spinkelt og spagt? 
Gud hjælpe mig — din Harpe, 
med Ærens tunge Krans, 
den stjæler jeg og spiller op 
i Skoven til Dans 

mens Alfer smutter let igennem Lunden. 

Og har Du, store Barde, 
forglemt disse Smaa, 
som pusler om saa gladelig 

imellem Blad og Straa? 
Gud hjælpe Dig — de ler ad 
din alvorstunge Krans 
og rækker mig, din Vipstjært, 
Smaapiltens Sidensvans 
og stadser op min Hat i Dæmringsstunden. 

Her spiller jeg — mens Svansen 
den vipper op og ned: 
Gud hjælpe mig — det kosted 
mig aldrig Sorg og Sved! 
Gud hjælpe Dig, du Isengraa, 
for al din bitre Harm: 
Gud signe Dig for Sangen, 
som dog altid var varm — 

trods Du i Livets Kuld Dig stygt forkølte ! 

Her slaar jeg Bardens Harpe 
i Alfernes Hal — 
jeg gaar Dig ind i Næringen, 

Du ensomme Skjald; 
men bredt er Du jo skaaren, 
med Svanens Vingefang: 
Du tillod altid andre 
at tære af din Sang — 
jeg synger ud, hvad selv min Mester følte! 

Trods Dumhed og trods Lavhed, 
trods Nid og trods Nag, 
Solen rinder op dog 

hver eneste Dag — 
skinner for de Slette, 
som fortjener det ej, 
lyser for de Gode 
den livs-fare Vej: 

lykkelig hver den, som lever! 

indb. 3 Kr. 25 0. 

Sangenes Bog. 2 Kr. 25 0.; eleg. indb. 3 Kr. 75 0. 

Forskrevet — . Romani 2 Bd. loKr. ; sm. indb. 13 Kr: 

Tarvis. Fortællinger fra Kårntncr- Alperne. 3 Kr. ; 
eleg. indb. 4 Kr, 50 0. 

Bonifacius-Skæret. Drama i tre Akter. i Kr. 
75 Øre; eleg. indb. 3 Kr. 

Gøglere. Skuespil i tre Akter. 2 Kr. 75 Øre; 
eleg. indb. 4 Kr. s^^-^ 

